open-index/open-wikipedia-markdown huggingface dataset:
拉斯普京

**拉斯普京**（**Григорий Ефимович Распутин**，）係俄羅斯神秘學家，畀末代皇帝尼古拉二世嘅皇后寵信，最後被暗殺。
摩斯

**摩斯**（**Samuel Morse**，）係美國發明家，發明咗摩斯碼，結合當時嘅電磁學成果，喺1837年製造出電報機。
史普林斯汀

**史普林斯汀**（**Bruce Springsteen**，）係美國搖滾歌手，1965年出道，喺1980年代最活躍。
聲夢傳奇

《**聲夢傳奇**》（）係香港無綫電視真人騷歌唱比賽節目，由2021年4月10號到7月17號逢禮拜六20:30到22:00喺翡翠台常規播出，總決賽喺7月19號禮拜一20:30到22:00播出。

## 前奏節目
常規播出之前，亦有幾個前奏節目：
*《**聲夢傳奇 第一次召集**》：2021年1月3號禮拜日21:30到22:30播，介紹每位學員同播佢哋唱嘅一首歌
*《**聲夢傳奇 繼續召集**》：2021年1月3號禮拜日22:30到23:00播，係《＃後生仔傾吓偈》嘅「聲夢傳奇」特別版，主持包括陸浩明、馮盈盈、戴祖儀；KOL主持包括徐文浩、林正峰、馬景華、游嘉欣
*《**聲夢前傳**》：2021年4月4號禮拜日20:30到21:00播，再一次介紹呢個節目

## 系列歷任主理人
第1季：李克勤（全節目）、譚詠麟（第8、9集）第2季：Eric Kwok、陳奐仁

## 學員名單

### 學員合照

## 獎

## 每集一覽

## 節目調動
*2021年5月29號：由於直播《萬眾同心公益金》，所以停播一次。
*2021年7月10號：由於直播《明愛暖萬心》，所以停播一次。

## 相關節目
*《Staries聲夢定時動態》

## 睇埋
*《聲夢傳奇2》

## 出面網頁
*聲夢傳奇 - myTV SUPER
*聲夢傳奇 決賽 - myTV SUPER
*聲夢傳奇 - 學員檔案 - tvb.com
*聲夢傳奇 第一次召集 - 主頁 - tvb.com
*聲夢傳奇 繼續召集 - 主頁 - tvb.com
日日媽媽聲

《**日日媽媽聲**》（）係香港無綫電視嘅訪談節目，由余安安、陳凱琳、羅敏莊主持，用生兒育女做題材。節目有兩輯：第一輯由2021年4月10號到6月19號逢禮拜六22:00到23:00喺翡翠台播出；第二輯由2022年5月16號開始逢禮拜一到三22:30到23:00播，因為頭一個禮拜收視唔好（低過10點），播到5月25號之後改播映時段，6月5號到7月10號逢禮拜日22:30到23:00播。

## 每集一覽
### 第一輯

### 第二輯

## 節目調動
;第一輯
*2021年5月29號：由於直播《萬眾同心公益金》，所以停播一次。

## 出面網頁
*日日媽媽聲 - 主頁 - tvb.com
*日日媽媽聲 (Sr.2) - 主頁 - tvb.com
*myTV SUPER | 日日媽媽聲 (Sr.2)
JNY

**JNY**（），原名**楊駿**（），係香港音樂人，主要做作曲、編曲同音樂監製，2017年加入環球唱片。佢亦係前樂隊Dusty Bottle嘅鍵琴手。
## 演出
### 電視節目（ViuTV）
*2023年：《粉絲福利署》第51集嘉賓
楊駿

**楊駿**（），字**文長**，弘農華陰（而家陝西華陰）人，係晉武帝武悼皇后楊芷阿爸。佢係東漢時期太尉楊震細仔楊奉嘅後人，東萊太守、蓩亭侯楊眾個孫。
P1X3L

**P1X3L**（讀做**Pixel**）係香港三人跳唱男子組合，成員包括ViuTV《全民造星II》三位參賽者：吳啟洋（Phoebus）、歐鎮灝（George）同葉振弘（Marco），2021年1月4號正式出道，屬香港環球唱片旗下。2025年9月已約滿環球，簽返大國文化。團隊名嚟自PIXEL，寓意成員三位一體（1X3）。

### 綜藝節目
#### 電視節目（ViuTV）

#### 電視節目（其他）

### 電視劇

### 電影

### 音樂劇

### 廣播劇

## 攷

## 出面網頁
* MakerVille - P1X3L
* 
*
Pixel

「**Pixel**」（）呢個英文字可以係指：
*香港男子組合 P1X3L。
*像素；指一幅點陣圖當中嘅一點。
*Google Pixel，Google嘅智能硬件系列
*《屈機起格命》，2015年美國電影
舞會

**舞會**（），又叫**餐舞會**，係一種西方正式嘅跳舞宴會，參加者要穿着晚禮服等正裝，舞會嘅最主要部分係由社交舞組成。

## 歷史
舞會早喺中世紀嘅時候就已經出現，並喺文藝復興時期得到進一步發展。舞會原本只係喺宮廷度舉行，而且通常喺晚上進行，直到17世紀以後先至喺大眾社會流行起嚟，而之後對於舞會本身同參加者嘅各項要求都逐步放寬。

## 禮儀
舞會係一個高尚而且講究禮儀嘅社交活動，舞會，亦係展示魅力嘅場所，所以參加舞會一定要注意以下禮儀。

;點樣邀請女方
當奏起舞曲之後，男方要大方噉行到女方面前邀請佢，如果女方嘅屋企人都喺度，就應該先向女方嘅親人扤吓頭示意，並得到佢哋同意之後，行到女方面前企直，小小彎腰同佢講：「小姐，可以同妳跳隻舞嘛？」有時可能要先得到陪緊女方嘅男士同意，對佢話：「先生，我可以請呢位小姐一齊跳舞嘛?」獲得同意之後，再同女方入到舞池度一齊跳舞。

;唔好同同性別嘅人一齊跳舞
根據國際慣例，兩位男士一齊跳舞，係代表佢哋唔願意邀請喺在場嘅任何一位女性，無形中表明佢哋係基佬。亦盡量唔好兩位女士一齊跳舞，尤其是喺有特別嘉賓嘅情況之下，要特別留意。

;當女方主動邀請嘅時候
一般情況之下，女士係唔需要主動邀請男士，不過喺特殊情況之下，需要請長者或者貴賓嘅時候，就可以用特別身份噉表達：「先生，請您賞面。」或者話：「我好榮幸，可以同您跳舞嘛?」

;兩位男士同時發出邀請嘅時候
當女士面對兩位或以上嘅男士邀請，最能夠俾面佢哋嘅做法係，全部都謝絕佢哋。若果係兩位男士一前一後噉行過嚟邀請，就可以「先到先得」為順序，接受先到男士嘅邀請，同時誠懇噉對後面嗰位話：唔好意思，下次啦，並且盡量要遵守承諾。

;可唔可以一直同同一個人跳舞?
依照慣例，出席舞會嘅通常都係一對男女噉去，只要跳完第一隻舞曲就已經足夠。喺第二隻舞曲開始，大家應該有意識噉交換舞伴，識多啲其他朋友。

;唔好輕易拒絕邀請
舞會係透過跳舞結交朋友、同朋友見面嘅場合，所以喺舞會嘅女士唔能夠輕易拒絕其他人嘅邀請。女士可以拒絕個別「覺得唔係幾好」嘅男士嘅邀請，不過要注意講嘢嘅語氣，要有禮貌噉表示拒絕。

;男士嘅紳士風度
喺舞會上最能夠體現一個人嘅紳士風度。例如：跳舞嗰陣要保持一定嘅距離，左手輕輕扶住舞伴嘅後腰（高過腰部少少），右手輕輕托住舞伴嘅右手，尤其是喺旋轉嘅時候，男士一定要舞步穩健，動作協調，同舞伴一齊享受華爾茲嘅優美。萬一，發現女士有啲頭暈，男士一定要做好「護花使者」，護送佢返到原位。喺一首舞曲結束之後，要有禮貌噉將女士送返原位，道謝之後，再去邀請另一位女士。

;幾時離開舞會
無論係參加朋友嘅私人舞會，定係正式嘅大型舞會，守時係最主要嘅禮儀，要準時到。至於幾時離開舞會最適合，朋友嘅私人舞會最好要堅持到舞會完之後先至離開，亦係對朋友嘅支持。至於其他舞會，最好唔好只係跳完一隻舞就算，俾人覺得只係為咗應酬吓，要令人覺得真係有心去參加。

## 睇埋
*華爾茲
*面具舞會
*童話故事

## 參考
*
Chill Club 推介榜年度推介 20/21

《**Chill Club 推介榜年度推介 20/21**》（）係香港電視娛樂第一次搞嘅香港流行音樂頒獎典禮，喺2021年4月18號禮拜日20:00-22:45喺九龍灣國際展貿中心搞，由ViuTV現場直播，主持係駱振偉。歌曲獎同歌手獎都係由香港市民一人一票投票選出嚟。

## 獎
### 歌曲獎
#### Chill Club年度之歌
* ** [[一人之境]] **
** 主唱 / 作曲 / 填詞 / 編曲 / 監製：林家謙

#### Chill Club年度十大歌曲

### 歌手獎

#### Chill Club年度男歌手
* **金獎：[[林家謙]]**
** 得獎票數：21,165（總投票人數：81,346，得票率：26.02%）
* 銀獎：姜濤
* 銅獎：Ian Chan 陳卓賢

#### Chill Club年度女歌手
* **金獎：[[林二汶]]**
** 得獎票數：15,558（總投票人數：77,528，得票率：20.07%）
* 銀獎：Serrini
* 銅獎：Gin Lee 李幸倪

#### Chill Club年度組合
* **金獎：[[MIRROR]]**
** 得獎票數：29,778（總投票人數：79,791，得票率：37.32%）
* 銀獎：RubberBand
* 銅獎：Dear Jane

#### Chill Club年度唱作歌手
* **[[林家謙]]**
**得獎票數：31,457（總投票人數：80,027，得票率：39.31%）

#### Chill Club年度新人
* **[[柳應廷|Jer 柳應廷]]**
** 得獎票數：32,492（總投票人數：76,743，得票率：42.34%）

### 幕後獎

#### Chill Club年度作曲人
* **[[林家謙]]**

#### Chill Club年度填詞人
* **[[黃偉文]]**

#### Chill Club年度編曲
* **[[林家謙]]**

#### Chill Club年度監製
* **[[陳浩然 (音樂製作人)|Edward Chan]]**

## 註

## 睇埋
*《Chill Club》

## 出面網頁
*ViuTV：Chill Club 推介榜年度推介 20/21
*MakerVille - Chill Club 推介榜年度推介 20/21

## 電視節目變遷
從前，有個荷里活

《**從前，有個荷里活**》（）係一套2019年嘅喜劇電影，導演係昆頓塔倫天奴，佢寫埋劇本，套片由里安納度狄卡比奧、畢彼特、瑪歌羅比、奧斯汀畢拿、狄高達芬寧同埋阿爾柏仙奴領銜主演。

昆頓塔倫天奴喺2021年出版咗佢第一本寫嘅。套戲嘅續集係《》，昆頓塔倫天奴寫劇本，而大衛芬查做導演。

## 出面網頁

* 
*
臺灣廁紙搶購潮

係2018年2月尾到3月初，臺灣因為有廠商行銷手法不當、媒體報導話廁紙會加價，引發民眾搶購廁紙，又叫**衛生紙之亂**同埋**安屎之亂**。

## 睇埋
*鮭魚之亂

## 參考
In My Blood (沙恩曼特斯嘅歌)

《**In My Blood**》係加拿大歌手沙恩曼特斯嘅歌。由Geoff Warburton、Scott Harris、Shawn Mendes同Teddy Geiger作曲同填詞。呢隻歌喺2018年3月22號由小島唱片作為《沙恩曼特斯》唱碟嘅先行單曲發行。呢隻歌喺第61屆格林美獎被提名做年度歌獎。

## 榜單

### 週榜

### 年榜

## 認證

## 發行歷史

## 參考
我哋 (搞清楚)

**[[我哋]]**係代名詞，亦可以係：
*我哋 (小說)，Yevgeny Zamyatin喺1920年寫嘅一部俄文小說。
*我哋 (2008年電影)，2008年馬來西亞電影。

## 睇埋
*我們
*We
阿末紮希

**阿末紮希**（，）係馬來西亞前副首相（2015年—2018年）。

2018年第14屆馬來西亞下議院選舉之後，新任首相馬哈迪執政嘅希望聯盟下令徹查前朝政府涉嫌嘅所有貪污案例。同年10月18號，紮希第六次畀馬來西亞反貪污委員會傳召錄供，被控貪污、濫權同洗黑錢共45條罪名，包10項刑事甩底罪、8項貪污罪，同27項洗黑錢罪，成為馬來西亞第二位被告嘅前副首相。

2022年1月24號，高庭宣判紮希挪用健康思維基金資金案嘅全部47項罪名表罪成立，紮希必須出庭自辯。

## 參考

類:馬來西亞副首相
劉岩

**劉岩**可以係：

* 劉龑，南漢高祖
* 劉岩 (演員)，中國音樂劇男演員
* 劉岩 (舞蹈家)，中國青年舞蹈家
* 劉岩 (導演)，中國導演
* 劉岩 (科學家)，中國南極研究科學家
* 劉岩 (1954年)，山東百大商貿股份有限公司主管會計，第十屆全國人大代表
屈機起格命

《**屈機起格命**》（***Pixel***）係2015年美國電影，由亞當桑迪拿、奇雲占士、米雪蒙娜漢、彼德丁拉基治、祖斯蓋德、拜仁覺斯主演，基斯哥倫布執導。
劉岩 (演員)

**劉岩**（），係中國大陸音樂劇演員、歌手，喺吉林藝術學院古典舞專業畢業。佢原本係吉林省歌舞團成員，2005年退出就自己一個去北京發展。2007年出演中國原創音樂劇《蝶》，飾演男主角梁山伯。2013年，參演中國原創音樂劇《王二的長征》。2019年參加湖南衛視美聲偶像男團競演養成類真人騷節目《聲入人心2》。

## 參考
Stitches (沙恩曼特斯嘅歌)

《**Stitches**》係加拿大歌手沙恩曼特斯喺2015年出嘅第一張專輯《Handwritten》入面嘅歌。

## 榜單

### 週榜

### 年榜

### 十年榜

## 認證

}}

## 參考

## 連出去
*
林靜

**林靜**（；4月3號—），原名**林小鏡**，係中國女演員，中國廣播電視協會暨中國電視藝術家協會理事，1998年喺北京電影學院表演系畢業。佢嘅代表作有《倚天屠龍記》、《漢武大帝》同《香草》等。

## 簡歷
林靜喺17歲做咗中國南方航空空中服務員，後來加入演藝圈做咗雙棲演員。2003年參與演出《漢武大帝》，飾演衛子夫而出名。

## 電視作品
* 1998年《馬永貞》飾 蔣文靜
* 1999年《青春的顏色》飾 夏怡
* 1999年《驚世情仇》飾 陸素素
* 2000年《美麗人生》飾 李嘉芙　
* 2000年《亂世英雄呂不韋》飾 華陽夫人
* 2000年《古董王爺》飾 彩雲　
* 2001年《魂斷秦淮》飾 董小宛　
* 2001年《護國良相狄仁傑之京都疑雲》飾 韋玉　
* 2001年《皇嫂田桂花2》飾 西門小霜　
* 2001年《大英雄鄭成功》飾 柳圓圓　
* 2001年《無敵縣令—龍雀配/拍案驚奇之過江龍》飾 梅妃（蘭心）　
* 2002年《倚天屠龍記》飾 丁敏君
* 2002年《四個婚禮和一個葬禮》飾 談琳
* 2002年《大腳馬皇后》飾 吳玉嬌
* 2002年《康熙微服私訪記4之茶葉記》飾 定妃
* 2003年《漢武大帝》飾 衛子夫
* 2003年《女子監獄》飾 陳楠
* 2003年《白銀谷》飾 豪姬
* 2004年《少年寶親王》飾 飄紅
* 2004年《凌雲壯志包青天》飾 羽化仙
* 2004年《皇后駕到》飾 吳玉嬌
* 2004年《家庭檔案》飾 吳薇　
* 2005年《血緣》飾 周文靜　
* 2006年《狼毒花》飾 林木川子　
* 2006年《聊齋誌異2義犬》飾 賈雙雙
* 2006年《愛在生命中傳遞》
* 2008年《女人心》
* 2008年《多情女人痴情男》飾 周蘊香
* 2009年《翡翠鳳凰》飾 翠兒
* 2009年《許茂和他的女兒們》飾 七姑娘
* 2013年《舞樂傳奇》飾 宇文中
* 2015年《妻子的謊言》飾 晨露
* 2016年《愛人的謊言》飾 杜鵑
* 2018年《鳳囚凰》飾 齊太妃
* 2018年《扶搖》飾 鳳璇、鳳琦（雙胞胎）
* 2019年《天雷一部之春花秋月》飾 遊絲夫人
* 2019年《宸汐緣》飾 楊氏
* 2019年《慶餘年》飾 淑貴妃
* 2020年《兩世歡》飾 原夫人
* 2020年《我愛北京天安門》
* 2020年《畫仙紀之雙月》(網絡劇)飾 月璃
* 2021年《暗戀橘生淮南》飾 盛母
* 2021年《我的時代，你的時代》飾 吳母(客串)
*待播《月歌行》飾

## 電影作品
* 《川島芳子》飾 岩原一夫
* 《特警出擊》飾 歐陽
* 《新甜蜜事來》飾 大熊
* 《鑄劍》飾 晏之敖
* 《西城響馬》 飾 楊劍飛
* 《超越死亡》飾 毀滅者
* 《冒險的美國女人》飾 歐陽川
* 《證書》飾 小蘇

## 參考

## 連出去
* 林靜新浪博客
*
李偲菘

**李偲菘**（；）係星加坡音樂製作人、作曲家、歌手。佢同雙胞胎嘅李偉菘合作製作幾張唱碟，寫咗好多好紅嘅歌。

## 簡歷
佢合作過幾次嘅歌手有葉蒨文、張學友、陳慧嫻、那英、梁詠琪、郭富城、李克勤、梁漢文、蘇永康、彭羚、彭佳慧、陳曉東、蔡依林、孫燕姿、黃義達、蕭敬騰、李佳薇等。

## 作曲作品
### 1984年

*黃鶯鶯 - 怒海萍蹤（新加坡連續劇怒海萍蹤主題曲）

### 1986年

*黃鶯鶯 - 孩提夢（新加坡連續劇家和萬事興插曲）
*黃鶯鶯 - 月下同行（新加坡連續劇家和萬事興插曲）

### 1989年

*張學友 - 親親

### 1990年

*童安格 - 真愛是誰（同李偉菘一齊作曲）
*童安格 - 生命過客（同李偉菘一齊作曲）
*Beyond - 最後一個大俠

### 1993年

*陳慧嫻 - 碎花（與李偉菘一齊作曲）

### 1994年

*李之勤 - 愛你永遠
*洪楗華 - 為何和他一樣
*張學友 - 情繫半生
*張學友 - 祇有你不知道（國語版：你知不知道）
*許美靜 - 情迷意亂
*成龍 - 給我一片天（同李偉菘一齊作曲）
*成龍 - 醉拳（粵語版及國語版）（同李偉菘一齊作曲）
*堂娜 - 因為我們還有愛（同李偉菘一齊作曲）

### 1995年

*巫奇 - 深秋的愛意
*林憶蓮 - 聽說愛情回來過
*林憶蓮 - 不愛的理由（同李偉菘一齊作曲）
*孫耀威 - 難道妳沒有掛念我
*梁漢文 - 愛與情
*張學友 - 潮水的諾言
*張學友 - 一千個傷心的理由
*張學友 - 離開以後
*張學友、陳慧嫻 - 愛和承諾
*劉錫明 - 為愛傷心的男人 
*鄭嘉穎 - 留給心愛
*鄭伊健 - 從你眼中

### 1996年

*巫奇 - 搖醒夢中人
*巫啟賢 - 因為你（國語版：真的謝謝你）（同巫啟賢、許華強一齊作曲）
*李克勤 - 求你原諒
*李國祥 - 情難再續
*鍾漢良 - 告訴我要怎樣愛
*梁漢文 - 我需要的只是愛
*張學友 - 無所謂
*張學友 - 妳的名字我的姓氏
*張學友 - 真相
*彭羚 - 似水年華
*彭羚 - 天旋地轉
*彭羚 - 夜風鈴
*陳慧嫻 - 緣了，就是完
*陳慧嫻 - 心滿意足
*劉德華 - 同床

### 1997年

*梁詠琪 - 我要一種感覺
*梁詠琪 - 洗臉（同李偉菘、楊劍威一齊作曲）
*梁詠琪 - 愛能不能戒
*梁詠琪 - 情定日落橋
*陳慧嫻 - 情願荒廢（愛到一半）
*陳慧嫻 - 二人時間
*趙詠華 - 請你放心
*趙詠華 - 想不開
*鄭中基 - 妳的選擇
*蘇永康 - 情來自有方
*蘇永康 - 獨立宣言

### 1998年

*梁漢文 - 火星
*梁漢文 - 普通朋友
*梁詠琪 - I'll Be Loving You
*梁詠琪 - 膽小鬼
*張學友 - 別提你的心
*張學友 - 想哭
*許志安 - 想怎麼樣（同Lester Low一齊作曲）
*許志安 - 小心天氣
*彭羚 - 你說
*彭佳慧 - 失落的音樂盒
*彭佳慧 - 有話直說
*彭佳慧 - Don't Tell Me Why
*趙詠華 - 請你放心
*趙詠華 - 想不開
*蘇永康 - 提我

### 1999年

*張信哲 - 兩個人的森林
*張信哲 - 世界這分鐘
*梁詠琪 - 新鮮
*梁詠琪 - 寂寞公寓
*梁詠琪 - 鬧情緒
*許志安 - 散心（同楊君亮一齊作曲）
*王利綺 - 愛太遠

### 2000年

*蔡依林 - 漂浮
*蔡依林 - 永恆
*孫燕姿 - 愛情證書
*孫燕姿 - 天黑黑
*孫燕姿 - 和平
*孫燕姿 - 自然
*孫燕姿 - 開始懂了
*張學友 - 讓妳飛
*彭佳慧 - 你答應我的事

### 2001年

*傅珮嘉 - 害怕
*古巨基 - 殉情記（國語版：結束—我們抱著哭）
*孫燕姿 - 綠光
*孫燕姿 - 逃亡
*李克勤 - 飛花（粵）
*李克勤 - 不知不覺愛上你
*李克勤 - 狐狸的尾巴
*梁詠琪 - 愛情海
*梁詠琪 - 天使與海豚
*梁詠琪 - 透明
*梁詠琪 - 該怎麼愛你？

### 2002年

*孫燕姿 - 直來直往
*梁詠琪 - 魔幻季節
*梁詠琪 - 緊急的眼淚
*梁詠琪 - 愛情的重量
*陳司翰 - 愛在他們的天空
*陳司翰 - 飛行座標
*彭佳慧 - 快樂群島

### 2003年

*孫燕姿 - 神奇
*孫燕姿 - 我不難過
*孫燕姿 - 接下來
*方皓玟 - 夢的捕手
*方皓玟 - 第三隻耳朵
*葉蒨文 - （不要）關電視
*葉蒨文 - 愛的可能

### 2004年

*孫燕姿 - 奔
*孫燕姿 - 同類
*黃義達 - 匿名的寶貝
*蔡依林 - 檸檬草的味道
*鄧穎芝 - 玻璃鞋
*黎明 - 排行榜
*蘇有朋 - 零分Lucky Day
*蘇有朋 - 左心房的痛

### 2005年

*孫燕姿 - 另一張臉
*孫燕姿 - 夢不落
*李克勤 - 飛花（國）
*溫嵐 - 愛回溫
*黃義達 - 那女孩對我說
*黃義達 - 征服自己

### 2006年

*梁詠琪 - 不理時間的人
*蔡健雅 - 深信不疑
*蔡依林 - 最終話
*張智成 - 痊癒

### 2007年

*孫燕姿 - 我懷念的
*孫燕姿 - 愛情的花樣
*孫燕姿 - 漩渦
*孫燕姿 - 咕嘰咕嘰
*張棟樑 - 錯了再錯
*張靚穎 - 幫幫忙
*黃義達 - 那女孩

### 2008年

*吳佩慈 - 夜光航線（同李偉菘一齊作曲）
*吳佩慈 - 天空藍（同李偉菘、于曉光一齊作曲）
*馮德倫 - 實驗品（同李偉菘、于曉光一齊作曲）
*黃靖倫 - 白日夢
*蘇永康 - 紅顏知己

### 2009年

*張棟樑、郭采潔 - 就是愛
*蕭敬騰 - 王妃

### 2010年

*郭采潔 - 怪怪牌

### 2011年

*林宥嘉 - 早開的晚霞
*孫燕姿 - 愚人的國度
*孫燕姿 - 明天的記憶
*泳兒 - 剩下的幸福
*陳曉東 - 一縷煙
*陳曉東 - 就去愛吧
*陳曉東 - 曾經
*劉璇 - 往事剪接手
*李佳薇 - 如果愛是星光
*蕭敬騰 - 不停有意外的世界
*蕭敬騰 - 狂想曲

### 2012年

*梁詠琪 - 女人話

### 2013年

*王詩安 - 穿盔甲的精靈
*鄭嘉穎 - 幸福的遺憾

### 2014年

*李佳薇 - 像天堂的懸崖
*姚貝娜 - 風光 
*孫燕姿 - 圍繞

### 2016年

*孫燕姿 - 半句再見
*李佳薇 - 鍊愛
*李佳薇 - 愛情來敲門

### 2017年

*孫燕姿 - 風衣
*孫燕姿 - 天越亮，夜越黑
*孫燕姿 - 天天年年
*孫燕姿 - 超人類

### 2018年

*莫文蔚 - 如初之光
*蕭敬騰 - 王妃 2.0

### 2019年

*吳亦凡 - 大碗寬面

### 2020年

*賴美雲 - 女孩與王冠

## 獎
*1996年：香港 金曲獎：最佳作曲
*1997年：新加坡詞曲作者協會年度獎：最佳華語音樂創作人，最佳本地音樂創作人
*2001年：台灣 金曲獎：最佳作曲人
*2001年：新加坡 電台93.3FM金曲獎：最佳唱片製作人
*2001年：新加坡 紅星大獎：特別成就獎
*2003年：新加坡 電台93.3FM金曲獎：最佳作曲
*2004年：新加坡 詞曲作者協會年度獎：最佳本地華語音樂創作人
*2015年：亞洲華人 全球流行音樂金榜：年度最佳作曲人《像天堂的懸崖》

## 參考

## 連出去
*李偲菘 新浪微博
*李偲菘、李偉菘台灣開設教室　孫燕姿、蔡依林齊賀
填詞

**填詞**（），又或者叫**作詞**（），係指啲人跟住音樂或格律，填寫能夠依聲誦唱嘅詞（歌詞）。做填詞工作或職業嘅叫做**填詞人**或**作詞人**。由於「詞」喺以前同依家有唔同嘅意思，所以「填詞」亦可以根據所填嘅「詞」係以前抑或依家去分類。但唔理係邊種詞，填詞都係依聲填寫字句嘅文學創作。

## 音樂概念

要學填詞，有必要理解一啲基本嘅音樂概念，包括：
* 音高：一種基本嘅音樂元素，係每個音符都會具有嘅一個特性；一個音符嘅音高簡單講，就係指個音符聽落有幾「高」，精確啲講嘅話，音高喺物理上查實反映咗一段聲嘅頻率有幾高，頻率愈高嗰吓聲聽落就愈高音，用五線譜畫出嚟嘅話，音高會以音符嘅高度表達（好合符直覺），位置愈高就表示個音符愈高音，例如以下係基本 C 大調嗰啲音高用五線譜畫出嚟嘅樣：

* 節奏：指指一段音樂嗰啲聲「喺時間當中點擺法」，會令到一段音樂有週期「時強時弱」嘅變化；節奏嘅基本部份係拍子，拍子係計時單位，一吓拍子（以秒計）長度唔定但喺同一段音樂當中恆定，而一段音樂每分鐘有幾多吓拍子（bpm）就反映咗嗰段音樂速度幾快－ bpm 高就係速度快，bpm 低就係速度慢。唔同語言被指喺節奏特性上有差異（可以睇睇語言學上講嘅等時性概念），而呢點令到唔同語言喺啲歌嘅歌詞特性上有差異。
* 旋律：一段旋律係一列聲，呢拃聲由一段特定嘅音高關係同節奏組合埋一齊，形成一個整體；當一個人聽到一段旋律嗰陣，會將段旋律視為一段能夠單獨存在嘅物體，唔會覺得段聲係「由某段音樂嗰度斬咗出嚟、唔完整」嘅。
詳情可以睇睇樂理方面嘅概念。

## 語言概念

填詞講求語言嘅字句要配合一首樂曲，所以亦會掂到一啲語言學概念。

* 音節：音節係一個有啲複雜嘅語言學概念；簡化講，一段音節可以當係「一個元音，前面可以有若干個輔音，後面亦可以有若干個輔音」，而廿一世紀初嘅粵語書寫喺絕大多數情況下都係一隻漢字對應一段音節嘅，例如
**粵語嘅**填詞**（）一詞有兩音節；
**粵語嘅**叉燒包**（）一詞有三橛音節；
**英文嘅 **television**（電視）一詞就有四橛音節；tel-e-vi-sion；
**喺廿一世紀初，多數主流語言填起詞上嚟嗰陣，一個音符都會對應嗰隻語言入面嘅一段音節，唔同語言「一隻字詞平均有幾多段音節」有差異，而噉就表示攞同一段旋律，字詞平均少音節嘅語言可以有更多字詞，表達到更加多嘅意思。
* 聲調：聲調係指一隻語言會靠一段音節嘅音高變化規律，辨別唔同嘅字詞或者（用語言學嘅術語講）形態素；例如粵語就係一隻聲調語言，同冇聲調但係有語調嘅英文對比：
*:粵語聲調：**詩**（）、**試**（）同埋**是**（）噉—呢幾款音節喺元音同輔音上相同，但音高嘅變化規律有異，就變咗做意思唔同嘅字詞；
*:英文語調：喺英文入便，啲句子如果最尾嗰段音高上升，就係變咗做問句，例如 **He wrote the lyrics** 就噉係「佢寫咗啲歌詞」嘅意思，但係如果句嘢最尾嗰橛音高上升，就會變成係問緊「啲歌詞佢寫嘅？」噉嘅意思。
**由上述嘅例子睇得出，英文並會因為音高變咗，令到讀出嚟嘅音變咗第隻字詞，音高變化表達嘅嘢，完全獨立於字詞本身嘅意思；好似粵語、客家話、閩南話、越南話同泰國話等嘅聲調語言，會將唔同嘅聲調當成唔同嘅音素，聲調唔同會令到一段語音變咗唔同字詞。
**聲調同音高之間嘅互動，對於叶音（下面講）嚟講好重要。




* 押韻：無論中西，文學都成日會講求押韻；押韻係指喺一篇最少有兩句嘅文學作品（包括歌）入面，每句最尾嗰隻字詞（或者音節）嘅音節後半，全部或者大部份都一樣或者差唔多，令到件作品讀起上嚟有返咁上下抑揚頓挫。粵語一般係要求元音、結尾輔音同聲調要夾，先至算係押韻，例子：
*:信你一，雙目失。
**相反，英文詞嘅押韻，按押韻嘅音節有幾似同點似法，將押韻分成五大類，句句都押得太好，喺英文未必係好事，押韻嘅音節亦未必係最尾嗰個。
* 平仄：漢語文學上嘅一個概念，簡單講係話一首詩歌要好聽，一定要跟從某啲聲調上嘅平仄變化規律先至得。
詳情可以睇吓專門研究語音嘅語音學，以及係研究唔同語言分別點樣「組織」語音嘅音系學。

## 叶音

音係有啲聲調語言塡詞時嘅技巧，塡詞人要令歌詞嘅聲調走向同旋律嘅音高起伏一致。如果一種語言，聲調變化有較多，例如粵語，噉唔叶音（即係**拗音**，亦稱**倒字**）嘅歌詞容易令聽嘅人冇辦法正確辨識詞義。

粵語廣州話擁有九聲六調（六種聲調輪廓），不過有啲聲調嘅高低有相似嘅地方，喺叶音的角度嚟講，六調可以構成嘅音級，有「高、亢、下、沉」（最高、中、低、最低）呢四種，係一個完整嘅四級音階。表列如下：

標示類似音階有幾種方法，如果由低至高排列（即係上表嘅「沉下亢高」次序），包括有：「零（〇）、二、四、三」、「零、六、五、一」 、「藍、綠、翠、(紫)青」等。當中以「〇、二、四、三」最普遍，寫起嚟亦都比較簡單易寫。

## 歷史

填詞之風始於唐朝末，盛於宋朝。詞人揀詞牌（配曲調嘅名）之後，就要嚴格噉跟詞牌規定嘅字數、平仄同押韻等嘅格律要求，選字用韻，將字填入去詞調裡便。宋詞嘅平仄、用韻係所謂嘅《廣韻》系統。填寫元曲嘅方法，同填寫宋詞好似，先選曲令，然後依曲填字。元曲嘅用韻變化大得好交關，可以依照《中原音韻》嚟填都得。

創作古代詞體嘅作家，一般會稱之為**詞人**。

現代填詞就始於流行曲嘅傳播同發展，成為流行音樂產業當中嘅一個重要角色，流行曲嘅曲調可以分好多種，形式上自由多元，一般都唔會再用詞牌嚟限制創作。通常一曲搭配一詞，一曲多詞嘅情況通常係喺流行音樂全世化之後先會發生嘅，以唔同語言翻唱同一首曲做宗旨，例如迪士尼嗰啲動畫電影嘅主題曲就係噉。

## 睇埋

* 最佳作詞人獎
* 詩歌
* 故仔
* 音拍

## 引咗

## 註釋

## 外拎
*
*  [大常見問題 | 老是常出現 | 填詞FAQ📝 | 填詞班🧑🏻‍🎓 | 填詞教學 | 填詞睇咩書📖 | 點識作曲人 | 點入行做填詞人 你以為填詞是咁的EP12]
*  歌詞嘅力量：寫歌點樣可以用嚟講有力嘅故事，呢篇英文文章淺談點樣用歌詞嚟表達故仔。
光年之外

《**光年之外**》係香港歌手鄧紫棋喺2016年12月30號發行嘅單曲。由蜂鳥音樂以數碼下載形式推出，隻歌係美國電影《太空潛航者》中國區嘅主題曲。隻歌嘅官方音樂影片喺2017年收睇人數突破一億次，係首位香港藝人攞到呢個結果。同時，呢隻歌都係第十二隻突破一億次收睇人數嘅華語歌同華語女歌手最快破億嘅音樂影片。2019年7月，隻歌歌音樂影片做咗華語歌手點擊量第一，同埋做咗第一隻華語音樂影片突破二億次收睇人數。

## 背景
《太空潛航者》表示會請鄧紫棋參與隻歌嘅製作，係因為佢對華語樂壇嘅影響同創作技巧。鄧紫棋都表示睇過電影某啲片段後，被劇情打動，並寫咗幾個版本嘅樣本。最終揀定用呢個版本發行。

## 現場演出
呢隻歌被揀做Queen Of Hearts 世界巡迴演唱會其中一隻表演曲目。

* 「20年，更青春」——湖南衛視2016－2017跨年演唱會
* 騰訊應用寶星APP之夜（2017-01-13）
* 微博電影之夜（2017-06-18）
* 星和無綫電視大獎2017（2017-10-21）
* 第十一屆音樂盛典咪咕匯（2017-12-16）
* 第十三屆KKBOX風雲榜（2018-01-21）
* 歌手2018，同華晨宇喺「幫幫唱」環節合唱
* 《2018年新北市歡樂耶誕城巨星耶誕演唱會》（2018-12-15）
* 2019年突破獎（2018-11-05）
*《2018年新北市歡樂耶誕城巨星耶誕演唱會》（2019-12-15）

## 音樂影片
影片入面剪輯咗電影嘅部分片段同鄧紫棋喺星艦*阿瓦隆號*演唱。喺影片入面，鄧紫棋喺*阿瓦隆號*演唱，之後穿插珍妮花羅倫絲同基斯柏特喺電影入面嘅畫面，包括兩人一齊跳舞、玩遊戲、看電影等片段，而後嚟休眠艙發生故障。影片入面用咗特效模擬失重狀態下形成巨大嘅球形水流。

## 榜單表現

### 週榜

### 年度總榜

## 註

## 參考
詞曲作家

**詞曲作家**（）係指同時創作一隻歌嘅詞曲嘅人。製作流行歌嘅工作通常會分攤畀好多人。流行文化歌可以係由音樂出版社直接請專屬嘅詞曲作家寫作。

有啲詞曲作家自己做埋音樂出版社嘅角色，另一啲就同音樂出版社合作。依家嘅詞曲作家唔再需要唱片公司嘅支援，隨住科技進步，任何人都可以喺屋企錄歌。

## 睇埋
*填詞人
*作曲家
*創作歌手
*音樂家
*歌手

## 註腳

## 文獻

*

*

*

*

*
單翼天使

《**單翼天使**》（）係2018年新加坡新傳媒製作嘅復仇情感劇，由陳金祥、李世雄、郭靜敏、馬松欣導演，陳秀群、蔡思敏、黃子曦、風築、張亮星、王筱微編劇，鄭惠玉、鍾琴、方展發、洪凌等主演。呢套劇係新傳媒2020年原創劇之一。以三位媽媽嘅視角展開，係一部以媽媽為出發點嘅故事。

## 劇情
《單翼天使》嘅第一位媽媽係施若芸（鄭惠玉飾演），佢係令人艷羨嘅富婆，老公非常有錢，自己就係全職太太。但係當丈夫出軌，開頭佢啞忍但最後都係離婚而且獨自孭起頭家。

吳淼淼（鍾琴飾演）係特立獨行嘅媽媽，深信自己又靚又有腦，永遠值得更好，但佢都有自己嘅煩惱。

最後葉思今係標準化嘅大多數，男友失踪好耐，自己有一份普通工作，安心做一個平凡未婚媽媽，但細路嘅頑皮同生活嘅壓力漸漸壓垮佢。

而之後嘅劇情，就圍繞3個單親媽媽從冤家轉為彼此扶持嘅好鄰居。

## 播出時間

### 首播

## 獎項
鍾琴同鄭惠玉都憑呢套劇入圍2021年紅星大獎最佳女主角，而陳政序同陳宥恩就分別入圍最佳新人同青蘋果獎。最後鄭惠玉憑呢套劇，第四度喺紅星大獎獲得最佳女主角。

## 爭議
有位網民指控呢套劇有一啲劇情唔尊重LGBT群體。呢套劇出現咗飾演父母嘅黃炯耀同鍾琴擔心自己個仔同另一個男仔拍拖，而過度保護個仔嘅阿媽就一直監視住個仔，最後發現個仔其實係對住喺隔離嘅女仔有興趣。個老豆就話『你應該高興兒子對女生感興趣』。對此，新傳媒就回應話情節係講緊父母同子女喺現實生活中交流有關性取向話題時所面對嘅掙扎。另外一段劇情就講緊一名戀童癖者成為咗男子籃球隊嘅教練，非禮同性。新傳媒就話，出現呢段情節嘅目的係要等年輕人知道，當面對潛在危險嘅時候，應該唔好驚，尋求協助，勇敢保護自己。而新傳媒之前亦曾經喺其他電視劇中描繪過戀童癖者對少女進行引誘。另外，新傳媒亦呼籲公眾唔好對喺劇入面飾演父母嘅鍾琴同黃炯耀進行人身攻擊又向公眾道歉，話以後會謹慎。

## 參考
天空漸漸亮

《**天空漸漸亮**》（）係星加坡新傳媒嘅時裝法律電視劇，由戚玉武、雅慧、張耀棟、沈琳宸、王祿江、洪乙心、劉謙益、陳楚寰、鍾琴、郭蕙雯領銜主演。

鍾琴憑著呢套劇獲得2021年紅星大獎最佳女配角。

## 參考
馬來西亞郵政

**馬來西亞郵政**（，）係馬來西亞嘅官方郵政機構，喺1990年成立。

馬來西亞郵政服務嘅歷史可以追溯到1800年代初。

馬來西亞郵政提供郵政同相關服務，主要：
* **Standard Mail**
(國內Flexipack、標準郵件、非標準郵件、明信片、Mel Rakyat、Pos Ekspres、Pos Daftar、Pos Solutions)。
* **Courier, Express & Parcels CEP** 
（當日交付、第二日交付、定時服務、包裹郵寄、特快專遞、預付包裹特快專遞、按需取件、預付信封/盒子）。Pos包裹，Pos Ekspres，Pos Laju預付費包，按需取件，預付費信封/盒）。

* **Retail** (賬單付款、駕駛執照更新、人身保險、車輛運輸服務）。
* **International Mail** 
（國際入境出境郵件、小包、包裹）。
* **Logistics** (倉儲、貨運代理）。
* **e-Commerce** （電子實現、電子付費、電子市場）。

## 相關

### 子公司

### 聯營公司

## 外部連結

* Pos Malaysia 

## 參考
鄭承隆

**鄭承隆**（，）係香港企業家同政治人物，先後加入過新民黨同埋新思維。

## 公職同學歷
鄭承隆喺2012年出任仁濟醫院董事會主席同埋仁濟醫院執行委員會主席，擁調解、法學文憑、法學學士、工商管理學士；獲香港中文大學頒授大學榮譽院士，又做過中大新亞書院校董。

另外，佢亦有參與監警會嘅工作。

## 政治立場
佢曾經係親中建制派新民黨嘅成員，做過中央委員會副主席同埋執行委員會副主席，但係喺2015年退黨，之後加入咗當時被視為香港中間派組織嘅新思維，但亦喺2020年退出咗。有時佢亦會被視為開明建制派。

喺2015年香港區議會選舉，佢攞到454票，未能當選。

喺香港修例風波入面，佢當時曾經扮演一啲調停角色，例如參與過喺香港警察入侵中文大學同理工大學校園嘅事件入面，嘗試調停雙方。而喺2020年1月，佢亦帶同一班青年發表民調報告，指出修例示威係『反送中』，而唔係『反中』，又話示威者不滿政府同民政系統長期傾斜親中建制派，社會太多唔公義先迫使佢哋出嚟示威。

喺同一份報告入面又批評，有親中人士同親中報社長期嚴重誇張港獨喺香港嘅支持度，令中央對港政策有所改變。
## 爭議

### 野雞大學博士學位爭議
佢報稱攞到加拿大特許管理學院嘅博士學位，但有線新聞喺2019年報道，加拿大特許管理學院其實係一間野雞大學，未獲加拿大當局認可，比錢就有得攞佢哋唔同嘅頭銜。

## 部分榮譽

* 2010年度行政長官社區服務獎狀

## 參考


## 出面網頁
* Facebook專頁
* 
* 

類:前新民黨黨員
類:仁濟醫院主席
類:香港中文大學榮譽院士
類:世界傑出華人
類:高主教書院舊生
承隆
實驗 (概率論)

**實驗**喺概率論上（同科學上講嘅實驗唔同）係指任何有若干個清楚定義嘅可能結果（樣本空間）、可以無限重複嘅程序。例如掟銀仔有兩個可能結果（公定字）而每次掟銀仔謂之一次實驗。
樣本空間

**樣本空間**（**sample space**）喺概率論上係指包含一場隨機實驗嘅可能結果嘅集。例如掟銀仔有兩個可能結果（公定字），所以「公同字」呢個集就係掟銀仔嘅樣本空間。
臨記 (香港組合)

**臨記**係香港一支解散咗嘅樂隊，曾經簽約香港環球唱片同出過一隻碟。

## 經歷
佢哋係喺1998年11月19號為香港理工大學音樂學會迎新夜臨時即興表演所組成，所以叫做「臨記」。

喺2001年，組合喺環球唱片旗下，推出過一張名為《我哋係．臨記》，之後亦參與咗同年環球唱片全體歌手合唱嘅《同步過冬》一曲，又同張燊悅合唱咗《老人院》一曲（收錄咗喺張燊悅《Angel of mercy》專輯入面），但之後就再無發展。謝文偉同蘇浩財後來就另組搖滾組合Kolor。

## 成員
* 謝文偉 Jazz（主音）
* 蘇浩才 Sammy（結他）
* 梁冠洋 Ocean - 𡃁仔（低音結他）
* 朱偉初 Mike - 朱仔（鼓）
* 麥德強 Duck - 鴨仔（主音）

## 參考
可能結果

**可能結果**（**possible outcome**）喺概率論上係指一件隨機實驗嘅一個可能數值。例：「公」同「字」係掟銀仔嘅可能結果。
可數集

喺集合論上，如果話一個集係**可數集**（），概念上即係話個集嘅基數（簡單講就係個集包含咗幾多嚿嘢）比自然數呢個集嘅基數細，用嚴格嘅數學語言嚟講，就係存在由呢個集去自然數集嘅單射。可數集可以再細分為**有限可數集**同**無限可數集**。有限集一定可數，而唔係可數集嘅無窮集就叫做不可數集。呢啲術語係由格奧爾格·康托爾創造嘅。
不交集

喺數學上，如果話兩個集屬**不交集**（**disjoint set**），即係話兩個集冇任何共同嘅元素。
概率公理

**概率公理**（**probability axioms**）係現代概率論當中嘅三條公理，意思即係話現代概率論當咗呢三句嘢係不證自明（唔使證明就可以當係真）嘅：
***第一公理**：一件事件嘅概率係一個非負數嘅實數（不過可以係 0），
*:P(E)\in\mathbb{R}, P(E)\geq 0 \qquad \forall E \in F，當中
**E 係指一件事件，而
**F 係指所有事件結合嘅集合。
***第二公理**：「最少一件基本事件（elementary event；指淨係包含一個可能結果嘅事件）發生嘅概率」係 1，
*:P(\Omega) = 1
**噉亦即係話，是但搵一件事件 E，P(E) 嘅數值頂嗮櫳都只會係 1，冇得大過 1。如果一場實驗當中有件事件 E_1 嘅概率係 1（P(E_1) = 1），場實驗就冇任何嘅不確定性喺入面－E_1 實會發生，而第啲事件嘅概率冚唪唥都會係 0，實唔會發生。
***第三公理**：任何可數嘅事件不交集（詳情可以睇埋下面互斥事件）E_1, E_2, \ldots 會滿足以下呢條式：
*:P\left(\bigcup_{i = 1}^\infty E_i\right) = \sum_{i=1}^\infty P(E_i).
**簡單講，即係話如果有若干件事件係冇可能同時發生嘅，噉「呢啲事件裏面是但一件發生嘅概率」等如呢啲事件各自嘅概率就噉加埋。
## 註釋

## 睇埋
*概率論

## 攷
百樂湖

**百樂湖**（）係馬來西亞最大嘅天然淡水湖，亦係馬來西亞半島最大嘅沼澤地，畀政府頒布為濕地保護區。百樂湖喺彭亨州西南部百樂縣，同彭亨河相連，最長處達35公里，最寬處達20公里。

總面積超過2萬4千公頃，適合垂釣、劃船同觀鳥，亦擁有好多唔同種類嘅動植物。濕地嘅延伸地區入面，可以見到老虎、貘、大象、雲豹、松鼠、狐猴同埋好罕見嘅馬來鱷魚等。植物種類包括：罕見嘅胡姬花、蕨類植物同埋附生植物等。百樂湖度假村係湖邊唯一一間提供住宿嘅單位。嗰度有度假小屋、4間房嘅旅舍同兩間宿舍，總共可以容納40位旅客。

1994年11月以嚟，佢一直受《拉姆薩公約》保護，呢條公約允許對呢個地區繼續傳統使用。核心區包含260km²，緩衝區由275km²組成。

## 參考
可持續能源

**可持續能源**（）係可以持續嘅能源供應，以滿足目前嘅需求；又唔會損害後代滿足佢哋需求嘅能力。促進可持續能源嘅技術，包括可再生能源，例如水能、太陽能、風能、核能、地熱能，同時亦都包括設計提高能源利用效率嘅技術。

## 概論
概率嘅詮釋

**概率嘅詮釋**係指學界對「概率（又叫機會率）表示緊啲乜」嘅思考。

## 背景

喺概率論史上，「概率呢個數值要點樣理解」係一個有相當爭議性嘅問題：喺最基本上，古典嘅決定論主張，如果一個觀察者喺而家呢一刻完美知道嗮宇宙嘅狀態（例：知道每粒原子喺乜位置同以乜嘢速度郁緊等等），佢將會有能力靠物理定律－假設佢識嗮所需嘅物理知識－完美預測宇宙下一刻嘅狀態（可以睇吓拉普拉斯魔），所以概率呢個數值淨係反映人類知識唔夠，而主張呢個觀點嘅人會話「人之所以預測唔到掟銀仔嘅結果，係因為人知唔嗮風向等嘅資訊」。不過廿世紀量子力學研究指出，宇宙裏面有部份嘅事件似乎係本質上就冇可能完全準確噉預測嘅，人頂櫳都淨係有得估呢啲事件發生嘅概率。

## 學派
*古典概率定義
*頻率學派概率
*貝葉斯概率

## 引述
實際數值

**實際數值**（）喺概率論上係指一個隨機變數實際出嘅數值。例如擲一粒六面骰仔，出嘅係 3，噉「呢次擲骰嘅數」嘅實際數值就係 **3**。
互補事件

喺概率論上，如果話有一柞事件係**互補事件**（**collectively exhaustive events**），意思即係話呢柞事件當中必然有最少一件會發生（P = 1）。
隨機漫步

（）係一種數學物體，喺概率論上係指一條「路徑」，描述一個隨機變數喺每步點樣變化。
條件獨立

喺概率論上，**條件獨立**（）就係指一件事件唔會影響第件事件嘅條件概率，即係話如果
:P(A|B,C) = P(A|C)，
噉 A 同 B 就算係「喺 C 之下條件獨立」（conditionally independent given C），(A \perp\!\!\!\perp B | C) 。
## 攷
布氏不等式

**布氏不等式**（）喺概率論上係指以下嘅不等式：想像有若干件事件 *A*1, *A*2, *A*3，
:\mathbb{P}\left(\bigcup_{i} A_i\right) \le \sum_i {\mathbb P}(A_i).
簡單講，即係話「呢啲事件當中最少一件發生嘅概率」必然細過或者等如呢啲事件分別嘅概率加埋得出嘅數值。
同胚羣

喺拓樸學入面，一個拓樸空間嘅**同胚羣**係由嗰個空間打返去自己嘅同胚所組成嘅羣，個羣嘅乘法係同胚嘅複合。同胚羣對研究拓樸學好重要，係自同構羣嘅一個例子。同胚羣係一個拓樸不變量，意思係如果兩個拓樸空間係同胚嘅話，佢哋嘅同胚羣係羣同構嘅。X嘅同胚羣用符號嚟寫可以寫做Homeo(X)。

## 性質同例子
同胚羣可以自然噉作用喺底下個拓樸空間到。設X係一個拓樸空間，G係佢嘅同胚羣，噉個作用就係噉樣定義：

:\begin{align}
  G\times X &\longrightarrow X\\
  (\varphi, x) &\longmapsto \varphi(x)
\end{align}

呢個係一個羣作用，因為對所有\varphi,\psi\in G，

:\varphi\cdot(\psi\cdot x)=\varphi(\psi(x))=(\varphi\circ\psi)(x)

當中粒點 \cdot 代表個羣作用，而且好容易就可以檢查到，G入面嘅單位元素（即係X嘅恆等函數）將每粒點都打返去佢自己到。如果呢個作用係遞移嘅話，就會話個拓樸空間係齊性嘅。

### 同胚羣上嘅拓撲結構
同拓撲空間之間嘅其他映射集一樣，同胚羣可以被賦予一個拓撲結構，例如緊緻開拓撲。如果底下個空間係正則、局部緊緻嘅話，羣乘法就會係連續。

如果個空間係緊緻同埋Hausdorff嘅話，噉個逆作為Homeo(X)\to Homeo(X)嘅映射係連續嘅，噉嘅話Homeo(X)就係一個拓樸羣。如果X係Hausdorff、局部緊緻同局部連通嘅話Homeo(X)都會係一個拓樸羣 。但係，存在一啲局部緊緻、可分嘅度量空間X，佢個逆映射唔連續，導致佢個Homeo(X)唔係一個拓樸羣。

喺拓樸空間範疇入面（用同胚做態射），同胚羣正正就係羣物件。

## 映射類羣
喺幾何拓樸學入面，啲人會考慮對同痕（isotopy）做商餘嘅商羣，叫做映射類羣（mapping class group）:

: {\rm MCG}(X) = {\rm Homeo}(X) / {\rm Homeo}_0(X)

MCG亦都可以解讀做第0個同倫羣，MCG(X)=\pi_0(Homeo(X))，呢個解讀製造左一個短正合序列（short exact sequence）:

: 1 \rightarrow {\rm Homeo}_0(X) \rightarrow {\rm Homeo}(X) \rightarrow {\rm MCG}(X) \rightarrow 1.

係某啲情況，例如研究平面嗰陣，會用呢條短正合序列嚟研究同胚羣。首先會研究個映射類羣，跟住係同痕類平凡嘅同胚，最後再諗個羣擴張。

## 參考

### 書目
*
貘

**貘**（另有一種寫法「**獏**」）係奇蹄目貘科**貘屬**（學名：**）嘅動物。體型好似豬，但係略大，鼻圓長，可以自由伸縮，尾短皮厚，毛少且長，前肢四趾，後肢三趾，擅長游水。現存嘅貘屬動物可以分做山貘、中美貘、南美貘、卡波馬尼貘同馬來貘5種，前4種都分佈喺美洲，只有馬來貘一種分佈喺東南亞。貘亦係南美洲現存體形最大嘅陸生哺乳動物。

## 種類

### 現存
#### 新世界
*中美貘，*Tapirus bairdii* (Gill, 1865)
*南美貘，*Tapirus terrestris* (Linnaeus, 1758)
*卡波馬尼貘, *Tapirus kabomani* (Cozzuol *et al*., 2003)
*山貘, *Tapirus pinchaque* (Roulin, 1829)

#### 舊世界
*馬來貘, *Tapirus indicus* (Desmarest, 1819)

### 滅絕咗
*巨貘 *Tapirus augustus* (Matthew & Granger, 1923) † 
* 加州貘 *Tapirus californicus* (Merriam, 1912) †
*科普貘 *Tapirus copei* (Simpson, 1945) †
*冠貘 *Tapirus cristatellus* (Winge, 1906) †
**[[Tapirus greslebini]]* (Rusconi, 1934) †
*約翰遜貘 *Tapirus johnsoni* (Rusconi, 1934) †
**[[Tapirus lundeliusi]]* (Hulbert, 2010) †
**[[Tapirus merriami]]* (Frick, 1921) †
**[[Tapirus mesopotamicus]]* (Ferrero & Noriega, 2007) †
**[[Tapirus oliverasi]]* (Ubilla, 1983) †
**[[Tapirus polkensis]]* (Olsen, 1860) †
**[[Tapirus rioplatensis]]* (Cattoi, 1957) †
**[[Tapirus rondoniensis]]* (Holanda *et al*., 2011) †
**[[Tapirus tarijensis]]* (Ameghino, 1902) †
*維洛貘 *Tapirus veroensis* (Sellards, 1918) †
**[[Tapirus webbi]]* (Hulbert, 2005) †

## 參考
隨機變數匯合

**隨機變數匯合**（）係指隨機變數有嘅極限（limit）。如果話某一個隨機變數 x 有一個極限，即係指（例如）隨住某個數值 n 變得愈嚟愈大，x 嘅數值會慢慢愈嚟愈近（「匯合」）某個數值（設呢個數值做 c，c 係個函數嘅極限）－
:\lim_{n\to\infty} x = c
可以睇吓大數定律等嘅現象。
## 攷
赤子 (范曉萱專輯)

《**赤子**》係台灣歌手范曉萱出嘅第三張團體唱碟。喺2009年8月10號由吃草的魚發行。

## 曲目

## 獎
*金曲獎最佳單曲製作人獎《主人》
*入圍第21屆台灣金曲獎最佳樂團獎

## 參考
會議

**會議**又叫**開會**，係指有組織、有領導、有目的嘅議事活動，係喺限定嘅時間同地點，按照一定嘅程序進行。會議一般包括議論、決定、行動三個要素。因此，必須做到有會又有議論、有議論又有決定、有決定又有行動，唔係嘅話就只係傾閒偈或者係討論，唔能夠成爲會議。會議係一種普遍嘅社會現象，差唔多有組織嘅地方都會有會議，會議嘅主要功能包括決策、控制、協調同教育等功能。

## 會議議程
開會前需要先預備會議議程，係會議全部程序嘅安排，將成個會議進行嘅過程，包括報告事項、討論事項等各項內容順次序列出嚟，作為開會嘅依據。會議議程應該要簡潔同有條理，將會議中涉及嘅項目逐點列出嚟，務求令到會議可以有次序同高效率噉進行。

## 會議紀錄

當會議進行嘅時候，由專人記錄低開會嘅資料，記錄會議嘅過程、參與者嘅發言同會議嘅討論結果等，將內容整理之後就成為會議紀錄，可以作為日後工作嘅根據或參考。

## 參考
京那巴魯國家公園

**京那巴魯國家公園**（，；；又譯**基納巴盧國家公園**、**京那峇魯國家公園**），又叫**神山國家公園**，係馬來西亞第一批建立嘅國家公園。佢喺2000年12月列入聯合國教科文組織世界遺產名錄，登錄名叫「京那巴魯公園」，係馬來西亞最早列入世界遺產嘅國家公園。

京那巴魯國家公園喺沙巴西海岸，佔地754平方公里，係沙巴最受歡迎景點之一。

## 歷史
京那巴魯國家公園喺1964年成立。1851年英國殖民官員、自然學者休·羅由鬥亞蘭登上京那巴魯山頂峰，成為有記錄以嚟首位登頂嘅人，京那巴魯山嘅最高峰亦係以佢個名命名。

## 地理
京那巴魯國家公園喺沙巴西海岸克羅克山脈上，但唔係克羅克山脈國家公園嘅一部分。

公園管理處距離亞庇大約88公里。由沙巴各地都有通去公園管理處嘅高速公路。公園管理處喺京那巴魯國家公園嘅南面，海拔大約1563米。

## 生態環境
京那巴魯國家公園入面存在4種氣候區；由豐富嘅低地龍腦香森林、山地櫟、杜鵑、至針葉林、至高山草甸，最後至頂峰地區嘅矮小灌木叢。

京那巴魯國家公園入面存在住好多出名食蟲植物同蘭花，特別係馬來王豬籠草（Nepenthes rajah）。其中亦存住一啲地方性動物，包括基納巴盧巨紅蛭同基納巴盧巨型蚯蚓。

京那巴魯山係世界上最後生嘅非火山山脈。佢喺10萬至35萬年前形成。至今佢仲以每年5毫米嘅速度增高。

## 園區管理同功能

京那巴魯國家公園由叫做沙巴公園信托局嘅組織管理。喺管理處周圍都可以見到小屋式旅館。遊客同登山者可以通過叫做「舒特拉保護區小屋」嘅私營公司預定住宿同登山向導。每個去往京那巴魯山嘅登山者都必須同有資質嘅嚮導陪同。

京那巴魯山嘅步道喺丁波虹起始，另外仲有一條叫做馬西勞步道嘅代替路線。勞氏谷係基納巴盧國家公園一個出名景點之一。佢係山峰一側深1.6公里，長10公里嘅深谷。

## 登錄基準
呢個世界遺產被認為滿足世界遺產登錄基準中嘅以下基準而予以登錄：

*（ix）喺陸上、淡水、沿海同海洋生態系統以及動植物群嘅演化同發展上，代表持續進行緊嘅生態學同生物學過程嘅顯著例子。
*（x）擁有最重要同顯著嘅多元性生物自然生態棲息地，包含由保育或者科學角度嚟睇，符合普世價值嘅瀕臨絕種動物種。

## 相

Kinabalu_park_HQ.JPG|京那巴魯國家公園總部
Borneo Mount Kinabalu Moutain Squirrel Rat.jpg|松鼠
Ochraceous Bulbul from Kinabalu National Park.jpg|Ochraceous Bulbul
Philautus bunitus male from Mt. Kinabalu Park.jpg|Philautus bunitus Male
Kinabalu Crested Dragon (Hypsicalotes kinabaluensis) male (6679673009).jpg|Crested Dragon (Hypsicalotes kinabaluensis)
Black and Golden Cicada (Huechys fusca) emerging at night from nymph exoskeleton (14491224658).jpg|黑色同金色蟬（Huechys fusca） 
Hēisè hé jīnsè chán (Huechys fusca) 
Orb Web Spider (Araneidae) yellow underside (14490683008).jpg|蜘蛛網蜘蛛（Araneidae）


## 參考
Cramer-Castillon問題

喺幾何學入面，**Cramer-Castillon問題**係一條由瑞士數學家Gabriel Cramer提出，喺1776年被住係柏林嘅意大利數學家Jean de Castillon解決嘅一條平面幾何問題。

個問題係噉嘅（睇圖）：

喺平面上面畀一個圓Z同埋唔喺圓上面嘅三點A,B,C，構作出所有可能嘅圓內接三角形，佢嗰三條邊（可能需要延長）分別穿過A,B,C點。

喺幾個世紀之前，Pappus of Alexandria已經解決咗A,B,C三點共線嗰陣嘅問題，但係唔共線嘅情況就出哂名係好難嘅。

Castillon用幾何構作解決咗問題之後，Lagrange搵到個分析解法，簡單過Castillon個解。係十九世紀初期，Lazare Carnot推廣咗去n粒點嘅情況。

## 參考

## 參考書目

* 
* 
*
* 

## 拎

* 
*
3-色性

喺結理論入面，一個結嘅**3-色性**（）係指呢個結可唔可以喺遵守一系列嘅規則之下油上三隻色，可以嘅話就叫做可以**3-着色**（tricolorable或3-colorable）。3-色性係一種紐結不變量，所以可以用嚟區分某啲唔一樣（唔同痕）嘅結，例如，平凡結係唔可以3-着色嘅，所以所有可以3-着色嘅結都係唔平凡。

## 3-着色嘅規則
一個結如果可以根據以下嘅規則，爲佢嘅結圖每一條柄油上三隻色其中一隻嘅話，就叫做可以3-着色：

# 成幅圖最少用咗2隻色；
# 喺每一個交叉位，嗰3支柄一係全部同一隻色，一係就3隻唔同色。

某啲文獻指出一定要用嗮三隻色，對於一個結嚟講，「要用起碼2隻色」同「要用嗮3隻色」嘅要求無分別。但是，對於鏈接嚟講就係唔同既要求，例如由兩個平凡結組成嘅平凡鏈接就可以用兩隻色嚟油，但係用三隻色就唔得。

三葉結同平凡2-鏈接係可以3-着色嘅，但係平凡結、Whitehead鏈接同8字結都唔得，如果個結嘅一個投影係可以3-着色嘅，噉嗰啲Reidemeister移動就會保持呢個3-色性，所以對一個結嚟講，一係全部投影都可以3-着色，一係就全部唔得。

## 例子
呢到有個根據規矩嘅上色方法，習慣嚟講啲結理論家會用紅、藍、綠三隻色。

### 三色結嘅例子

阿嫲結（granny knot）係可以3-着色嘅，喺呢個着色入面每一個交叉位都有齊3隻色。將其中一個三葉結油嗮做紅色亦都係一個符合規則嘅着色。真愛結（true lover's knot）亦都係可以3-着色嘅。

少過9個交叉點嘅三色結包括61、74、77、85、810、811、815、818、819、820 同埋 821。

### 非三色結嘅例子

8字結係唔可以3-着色嘅，因為喺幅圖到見到，佢有4支柄，任何兩支都係某個交叉點到相交，如果有3支係同一隻色嘅話，規則逼使剩返嗰支都係同一隻色，但係噉樣唔係一個可行嘅着色方法，但係如果一個交叉點用咗3隻色嘅話，剩返嗰支點都會同之前其中一支撞色，又係唔得。由於3-色性係一個紐結不變量，可以得證8字結係唔可以3-着色嘅。

## 紐結不變量
3-色性係一個紐結不變量，亦即係話係任何嘅環境同痕（ambient isotopy）之下同一個結或者鏈接嘅3-色性都唔會變，呢一點可以用Reidemeister移動黎證明：因為3款嘅Reidemeister移動都唔會影響3-色性，3-色性係一個紐結不變量。

## 特性

因為3-色性係一個二元分類（一係得，一係唔得），其實佢係一個比較弱嘅不變量。例如，一個三色結同任意一個結嘅複合都係一個三色結，所以可以想像有好大部份嘅結都係三色結。其中一個改進嘅方法係去數3-着色嘅方法數量。噉嘅話，就唔再要求起碼要用2隻色，淨係要求每一個交叉位嗰3支柄一係全部同一隻色，一係就3隻唔同色。所以任何嘅結、鏈接而家起碼有3種3-着色方法（全部油嗮同一隻色，有3種色揀），而原本嘅三色結依家就有多過3種3-着色方法，例如右圖嘅三葉結總共有9種3-着色方法。

任何嘅可分鏈接，其中一部分係三色結嘅話，成個鏈接都可以3-着色（其他部份油嗮同一隻色就得）。

### 環面結
如果(m, n)環面結/鏈接係可以3-着色嘅話，對任何自然數 i 同 j ，(jm, in) 同 (in, jm)都可以3-着色。

## 睇埋
* Fox n-着色
* 圖着色

## 參考
 
### 書目
* Weisstein, Eric W. "Three-Colorable Knot". MathWorld. Accessed: May 5, 2013.
鄧尚義

**鄧尚義**（，），外號「占史」，香港男藝人及DJ，2019年加入無綫電視。佢畢業於聖若瑟書院，曾到美國留學修讀傳理系，畢業回流加入新城電台，主持年輕人節目「新香蕉俱樂部Junior」、「Come on James」及「百萬USB」，近年主力做音樂類型節目「JNN」、「勁爆樂勢力」等。2019年加入TVB主持音樂節目「勁歌金曲」，「樂勢力」及「無間音樂」等。

## 參考

## 出面網頁
* 
* 
* 

類:前無綫電視男藝員
趙小婷

**趙小婷**（，）係香港女唱作人，主要喺街頭busking或者將自己唱嘅cover上載去YouTube。

## 簡歷

趙小婷於2001年2月12號，喺香港出世。趙小婷細個讀大埔舊墟公立學校 (寶湖道)（2013年畢業）。中學讀協恩中學（2013年至2019年）。而家讀香港大學內外全科醫學士。

趙小婷嘅唱歌生涯由2016年開始，當時佢喺Instagram睇到其他上載cover，所以亦躍躍欲試，其間曾因為網民嘅負評而一度放棄，喺家姐開解後又繼續唱，並增加喺街頭表演嘅時間。趙小婷曾用一年幾時間學彈結他，之後重開始創作自己嘅音樂作品。

2021年4月份成為香港無綫電視經理人合約藝人。2022年4月入圍無綫電視唱歌比賽節目《聲夢傳奇2》，而同無綫電視繼續合約。佢最終攞到第五名。

## 演出作品
### 綜藝節目（[[無綫電視]]）

## 比賽經歷
### 《[[聲夢傳奇2]]》
*第3集起分數取決於25位評判給予的燈數，即滿分為25分。

## 音樂作品
### 單曲

### 派台歌曲成績

*（*）上榜中
*（-）未能上榜
*（×）沒有派往該台

## 演唱會
### 非個人音樂會

## 參考

## 出面網頁
* 趙小婷嘅TVB個人資料
* 
*趙小婷嘅facebook頁
* YouTube上的趙小婷頻道 

類:香港唱作人
類:香港女歌手
類:無綫電視女藝員

類:協恩中學舊生
何婉盈

**何婉盈**（，）係香港女藝人，1990年代活躍喺娛樂圈，其後先後轉行公關同證券行嘅投資工作。

## 簡歷
何婉盈曾經喺美國讀書，1991年喺大學修讀一個學期，之後返香港參加1991年度香港小姐競選，最後進入前五名，跟住加入電視台，做主持人、司儀、拍電視劇，甚至成爲歌手。

約莫喺1994年至1995年，何婉盈覺得自己事業開始停滯不前，最終喺1996年放低咗幕前嘅生活，履行對亞爸嘅承諾再報讀大學。1999年讀完書之後就轉行喺香港賽馬會做公關工作。

何婉盈做咗香港賽馬會12年之後，因爲一個朋友嘅鼓勵，就決定轉做股票投資工作，喺4個月之內考咗4個牌。

何婉盈退出幕前後，認識到兩個好朋友，一齊投資酒吧，一做就6年，因爲加租太多，冇繼續做落去。後來又再一齊投資餐廳。

何婉盈以前係一個「無飯主婦」，因爲個女嘅關係學識煮嘢食，但係都係家常便飯。佢同個女都最中意食煎牛扒。

何婉盈有兩位演藝朋友梁小冰同劉錫明。何婉盈喺佢第一齣古裝劇，無綫電視嘅《》就識咗梁小冰。後來拍到齣劇就來完，因爲何婉盈嗰陣時專登搬咗好近公司，喺清水灣，何婉盈重邀請梁小冰同佢一齊住咗一年。

何婉盈由8、9歲就開始好中意動物，而狗就更加係佢嘅至愛。佢生平第一隻狗就係由8、9歲開始養，一路養到何婉盈廿幾歲隻狗先死。何婉盈因爲想對狗深入瞭解，亦因爲之後當日釋懷唔到佢養隻狗死，曾經到美國學習動物傳心術幾個月，希望可以用心靈同動物溝通。

2021年4月份回巢無綫電視成爲旗下女藝員。

## 睇埋
* 無綫電視藝員一覽
* 《勁歌金曲》
* 《》
* 《緣來自咖啡2》
* 曾航生
* 魏駿傑
* 岑建勳

## 攷
* ，香港電台

## 出面網頁
* 
* 
* 

類:香港女歌手
類:無綫電視女藝員

類:香港大學舊生
類:香港培道中學舊生
類:香港佛教徒
婉盈
璐璐

《**璐璐**》係中國歌手劉歡填詞、作曲同演唱嘅一隻歌。呢隻歌係講緊佢同佢老婆之間嘅恩愛。

## 背景同簡介
呢隻歌係劉歡喺1987年寫落嘅歌。隻歌依家係國語版，但劉歡去起稿寫呢隻歌嗰陣係用法文嚟寫。《璐璐》呢隻歌係講緊佢同佢老婆嘅戀愛，而呢隻歌嘅歌名就用佢老婆「盧璐」個名去起。喺1987年年底，佢老婆去北京請佢去錄湖南衛視嘅元旦晚會，佢哋兩個一見面就一見鐘情，用咗9日時間就閃婚。響錄完節目之後，劉歡就喺長沙度為佢老婆用法文寫咗呢隻歌嘅歌詞。

去到2013年，佢哋結婚25週年，劉歡先為佢老婆補辦婚禮，正式獻唱呢隻歌畀佢。

喺2019年，劉歡喺《歌手2019》第九期再唱呢隻歌去表達佢對老婆嘅愛，並攞到嗰集觀眾票選第五名同樂手投票第四名。

## 參考

## 連出去
*劉歡《璐璐》現場表演
長子 (單曲)

《**長子**》係中國彝族音樂人JIHU嘅單曲。由JIHU填詞、作曲同演唱。呢隻歌係一隻講緊親情嘅歌。隻歌之後收錄喺佢2020年出嘅《彝部分》唱碟入面。

## 背景同簡介
呢隻歌係講緊JIHU喺唔同成長階段嘅歌。喺寫歌嗰陣，JIHU就試過企喺佢老豆個角度去寫佢老豆喺人生唔同階段嗰陣嘅狀態。

楊坤喺《歌手2019》第九期唱咗呢隻歌，並攞到嗰集觀眾票選第一名同樂手投票第二名。

## 參考
吳佩隆

**吳佩隆**（，）係香港男演員/魔術師/主持，亦係香港少數擁有「The Impulse Company Techniques for Actors」教學證書嘅演技導師，以教授Meisner Technique為主。曾經教授「2024 TVB藝員訓練班」Meisner Technique。

## 簡歷
吳佩隆以前讀循理會白普理基金循理小學同埋沙田循道衛理中學，2015年香港演藝學院戲劇學院畢業，攞到藝術學士（榮譽）學位，主修表演。2017年加入無綫電視；，而家係自由身演員。

2020年加入兒童節目「Think Big 天地」，成為兒童節目主持，後來節目改革為「Hands Up」，並喺節目中嘅短劇飾演「芝士大亨」。

## 睇埋
* 《最緊要好玩》

## 攷

## 出面網頁
* 
* 吳佩隆
* 【吳佩隆】 - 帖文 - big big channel
* 
* 
* 
*
李頊珩

**李頊珩**（，）係香港男舞臺演員、導演同戲劇導師，並同時參與配音，影視拍攝同主持工作。

## 簡歷
李頊珩跟過舞臺劇演員詹瑞文同甄詠蓓學形體同編作劇場多年，後來喺香港演藝學院戲劇學院畢業，攞到藝術學士（榮譽）學位，主修演技。

佢2021年加入無綫電視，並憑2024年電視劇《異空感應》飾演精神科醫生兼連環殺手楊家圖而開始獲觀眾留意。

## 演出

### 電視劇（無綫電視）
*2020年：《使徒行者3》 飾 應試生（第11集）
*2020年：《香港愛情故事》 飾 丈夫（第3-4集）
*2021年：《陀槍師姐2021》 飾 岳翔
*2021年：《逆天奇案》 飾 記者
*2021年：《刑偵日記》 飾 陳正超
*2022年：《下流上車族》 飾 傅醫生（第5、14、18集）
*2024年：《異空感應》 飾 楊家圖

## 出面網頁
* atelier theatre hong kong | Hanks Li
* 李頊珩 | art-mate.net
* 
* 

類:無綫電視男藝員
類:香港演藝學院舊生
頊珩
香港警察學院

**香港警察學院**（英文：**H**ong **K**ong **P**olice **C**ollege，縮寫：HKPC）前身為警察訓練學校（英文：**P**olice **T**raining **S**chool，縮寫：PTS），喺1948年成立，隸屬於香港警務處人事及訓練處，係香港警務處嘅主要訓練培育機構，負責絕大部份有關訓練同進修嘅事宜（但唔包括內部保安、高度專門嘅特別訓練，呢啲會由其他部門或者學校負責），以警察學院同大學混合嘅模式運作，係香港紀律部隊中唯一被授予專上教育嘅學院。除咗香港警察之外，學院亦為其他香港紀律部隊、香港政府部門、海外執法機關同埋國際刑警組織提供訓練課程。

## 爭議

### 2021年國安教育日小學生玩具槍風波
喺2021年國安教育日，香港警察學院開放咗一啲場地俾公眾參觀，其中喺模擬港鐵車廂嘅場地入面，有小學生被影到用玩具槍指住其他同學，事件引起公眾嘩然，有媒體形容當時嘅情況就好似重演831事件咁樣。

泛民主派方面，資深傳媒人區家麟形容事件係震撼教育，八仙嶺大火倖存者張潤衡亦批評事件離譜，提及喺氣槍射擊訓練入面，學員會被教導接觸槍枝之前，就算係玩具槍都唔可以用來指住人，就算小學生無心，但在旁嘅警察亦應該阻止。但警察並無咁做，質疑警察係無知定係殺戮成性。

## 參考
馬來短劍

**馬來短劍**又譯做**格里斯劍**（；；；），係馬來群島同馬來半島各民族用嘅一種獨特短劍，主要喺印尼、馬來西亞、汶萊、泰國南部同埋菲律賓南部等「馬來世界」傳統文化圈地區流行，喺日本有類似嘅蛇行劍。由於佢嘅劍刃係波浪型，所以亦被叫做**波狀刃短劍**、**波紋劍**。

## 語源
「格里斯」一詞來源於古代爪哇語中「ngiris」一詞，呢個詞意思係刺或者劈。西方國家成日將呢把劍個名拼寫做「kris」，然而喺東南亞唔少國家叫佢做「Keris」。例外嘅係，菲律賓嘅摩洛人將呢把劍拼寫做「Kalis」或者「Kris」，而喺泰國就讀做「Kris」。另外，以前有一啲歐洲殖民者亦曾經將呢把劍嘅名拼寫做「cryse」、「crise」、「criss」、「kriss」或者「creese」。

## 使用

喺印尼爪哇島，每個家庭入面嘅男性成員都會佩帶馬來短劍。馬來短劍往往會有一個彎曲嘅劍柄，噉嘅設計能夠加強砍、刺敵人時劍刃嘅壓力。但係除咗劍柄之外，無對手保護裝置。而且馬來短劍嘅劍刃係彎難以控制，所以使用馬來短劍時如果技術不精，好容易刺傷自己。

依家馬來短劍一般用於宗教同儀式上，被當作護身符同埋傳家寶，或者慶典嘅飾物。東南亞亦流傳住好多有關馬來短劍嘅神話傳說。2005年，聯合國教科文組織確認印尼嘅馬來短劍為世界非物質文化遺產。

馬來短劍主要分兩種唔同形式嘅劍，直長型馬來短劍象徵「靜」，主要作為防守用馬來短劍；彎曲型馬來短劍象徵「動」，主要作為進攻用馬來短劍，通常彎曲行馬來短劍嘅彎曲數量為奇數。而一把馬來短劍鍛造過程好花工序，通常需要反覆鍛造入火500次，先至鍛造出一把基本馬來短劍。

## 參考
視覺小說

**視覺小說**（）係互動式小說嘅一種，指本小說唔淨只有文字，仲配以有返咁上下多嘅圖像嚟輔助玩家理解個故仔。
邵氏兄弟

**邵氏兄弟國際影業有限公司**（Shaw Brothers Pictures International Limited），1958年名為**邵氏兄弟（香港）有限公司**（香港聯合交易所前股票編號：80；2009年因私有化而除牌），2011年叫做**邵氏制作有限公司**同**邵氏影城有限公司**，2015年叫做**邵氏兄弟電影有限公司**，2016年叫做**邵氏兄弟國際影業有限公司**。係一間1958年喺香港成立嘅電影製作公司，同年喺新界西貢區清水灣籌建邵氏片場。

## 主要人物

## 旗下藝人

## 參考
沙巴公園信托局

**沙巴公園信托局**（，），係一個喺1962年成立嘅法定保護機構，目的係保護馬來西亞沙巴州入面嘅自然風格、學術同歷史遺跡。呢個組織負責管理同推廣各種沙巴受保護資源，尤其係指定國家公園。佢嘅任務仲包括發展旅遊友好設施以適應遊客需求，確保資源唔會受到破壞。首先納入國家公園系統係京那峇魯山。喺1964年成立嘅京那峇魯國家公園，喺2000年被認定為世界自然遺產。

沙巴公園信托局由董事會主席、副主席、三位當然成員、四位其他成員同一位董事組成。

## 國家公園
* 神山國家公園（）
* 海龜島國家公園（）
* 東姑阿都拉曼國家公園（）
* 迪加島國家公園（）
* 斗湖山國家公園（）
* 克洛克山脈國家公園（）
* 敦沙卡蘭國家海洋公園（）

## 參考
HKG報

《**HKG報**》係香港一個親中派嘅媒體，喺2015年由親中派政治組織「幫港出聲」召集人周融所創辦，而家由同屬激進親中派嘅周天慧擔任行政總裁。據周融解釋，「HKG」係香港嘅簡寫，可解作「Hong Kong Good」或者「Hong Kong Great」，亦可以譯做「香港好」或者「香港偉大」。

## 事件同爭議
HKG報嘅立場係親中派，佢哋自創立以來，報道都受到爭議同批評。喺2021年，有唔同學術期刊分別發表文章，話HKG報雖然自稱係新聞平台，但實際係散播政治宣傳嘅平台，可信度備受質疑，而且被中文維基百科列作唔可靠嘅資料來源。

### 疑消費家庭悲劇死者同抹黑政治異見者
2018年6月，香港屯門發生個女殺死父母再自殺嘅命案，《HKG報》隨後以「疑佔中後輟學走向極端 弒父母女生是黃絲殺手」為標題發表文章，文中引述標題為《屯門弑父母女生證是黃絲帶支持非法佔中者》嘅匿名而未經考證嘅網絡帖文，指涉案女子係「黃絲帶支持非法佔中者」，喺讓愛與和平佔領中環事件失敗後思想同行為走向極端，從而走上歧路。

該文章被批評係消費死者同捕風捉影嘅政治攻擊，有學者指出對事件作出猜側或探究成因無益處，亦有精神科專科醫生就事件表示網上一啲言論帶批判性兼且內容失實，呢啲負面討論可能導致死者家屬產生抑鬱情況，造成「另一重傷害」。

### 俾人話拍假片

2019年6月香港《逃犯條例修訂草案》風波嗰陣，《HKG報》播出一段標題叫《香港學校內在發生什麼？請聽這位英華女生的勇敢控訴！》嘅片，條片入面一個自稱係英華女學校嘅女學生接受《HKG報》訪問，佢聲稱學校嘅立場一直支持「反對派」（建制派針對民主派嘅用語），又話學校裏面比較支持建制派言論嘅學生會俾同學鬧，而通識科「大部分」時間會講中國嘅負面消息，同埋會有學校校董會洗學生腦等。條片出街後即刻喺親建制派嘅平台上面廣傳，係繼俾人話係造假嘅《致年青人：你們沒上街的父母根本沒有愛過你》同埋「深宵酒樓家庭鬧劇」影片出街後，建制派又一次喺《逃犯條例修訂草案》風波期間發出嚟嘅引導輿論嘅宣傳片。有評論分析仲話，呢段片喺客觀宣傳效果上，畀咗觀眾一個印象，指而家後生仔嘅抗爭意識，係嚟自老師向佢哋灌輸對建制同埋共產黨嘅批評。

英華女學校之後喺學校官方網頁回應，強調校方嘅立場一向中立，老師用持平嘅態度，引導學生多角度思考，仲鼓勵佢哋坦誠咁溝通，以建立互信、包容同埋尊重嘅文化，又話講座嘉賓係以專業嘅角度去分享見解，而校方只係提供平台同埋空間，畀同學反思同自由咁表達意見，並表示原定嘅升旗儀式會延至7月4號舉行。

香港市場營銷專家、作家徐緣話，從客觀宣傳效果嚟講，段片令人產生「當今年輕人的抗爭意識源於老師向學生灌輸對建制及共產黨的批評」呢個印象。佢仲假設建制派要令學校籠罩喺白色恐怖裏面，就搵個唔講名同遮咗樣嘅人嚟拍片篤灰，之後再讚佢係「正義敢言嘅後生仔」，呢個舉動足以令校方有麻煩，因為咁而要同家長交代番，同埋仲要面對傳媒嘅查詢，其他學校可能因為咁而有樣學樣，會加強自我審查。

徐緣仲話，類似嘅手段喺德國都出現過。2018年，俾人話係將納粹精神復闢嘅德國最大極右派政黨德國另類選擇推出咗爭議好大嘅「舉報老師」政策。呢個黨開咗個叫「獵師」（）嘅篤灰網站，鼓勵學生同家長上網對喺課堂裏面公開批評另類選擇黨嘅老師進行篤灰，將老師「政治唔中立」嘅證據上傳。個黨搵嗮證據後，就向有關當局投訴追究，以懲處相關老師。另類選擇黨呢個政策引嚟好多國民嘅不滿，當中德國司法部長仲話政策係「獨裁者嘅惡行，企圖限制民主自由」，仲話「任何鼓勵學生監視老師嘅人，都係將史塔西（東德時代嘅秘密警察）嘅作為帶返德國。」另類選擇黨反駁，指部分老師違反咗1976年訂定嘅「博特斯巴赫共識」裏面嘅教師中立原則，然而博特斯巴赫共識係針對納粹黨而設，以避佢哋再次透過學校對人政治洗腦，步德國人受極權政府統治嘅覆轍。徐緣又話：「學校政治中立嘅精神，某程度係為咗防範極權政府嘅魔爪，亦防止學校捲入政治漩渦。但當政治失衡，政權腐敗，政客無恥，政治口號宣傳以至政策惡法都夾硬推動，觸及社會人倫道德底線，老師係咪都要刻意中立而唔帶立場呢？」。

### Facebook 專頁被封鎖
2020年1月農曆新年期間，HKG報嘅Facebook專頁因為被檢舉問題而封鎖，之後佢哋就建立咗「HKG報2.0」專頁。

## 睇埋
*被視為受到中華人民共和國政府影響嘅非本地媒體一覽
*點新聞：另一個被指不時發放有利親中派假新聞嘅媒體

## 參考
裕民坊公共運輸交匯處

**裕民坊公共運輸交匯處**（ ）係香港首個雙層嘅大型室內公共運輸交匯處，位於九龍東觀塘區觀塘協和街裕民坊商場地下同一樓，凱滙第1至5座基座，鄰近裕民坊休憩公園同裕民市集。

公共運輸交匯處喺2021年4月2號啟用，同日有8條巴士線同埋21條專線小巴（即係綠van）同公共小巴（即係紅van）路線進駐 。佢取代咗位於仁愛圍嘅巴士總站同埋其他幾個小巴總站。

## 設計

裕民坊公共運輸交匯處分兩層。一樓係8個圍邊鋸齒形巴士站同埋中央巴士輪候處，採用「人車分隔」概念，設有全港首個配備空調嘅室內候車區（位於裕民坊商場一樓）。 1-2號巴士站係落客站；而3-8號係上車站，其中6號站現時空置。車站設置咗人工智能感應嘅登車閘門控制系統，巴士到站閘門先會打開。巴士站安排大批保安負責維持秩序，並禁止市民由外面嘅街道行入巴士站範圍。不過啟用頭4日，人工智能閘門控制系統已經出現至少10單事故。包括閘門喺乘客上落車後未能及時關閉同打開。市建局認為係因為人工智能系統需時學習。商場入面設有九巴服務站，安裝咗九巴1蚊乘車優惠嘅八達通特惠機同九巴月票機。

而地面層就係坑狀小巴總站。另外市建局喺近物華街入口嘅扶手電梯裝設咗10部無扇葉通風裝置，以加強鮮風進入站入面，話可以增加4倍鮮風量，同時為車站降溫攝氏1.2至2.2度。另外嗰度預留咗3個位置，方便日後安裝電動小巴嘅充電設施。

## 總站路線資料（巴士）
### 九龍巴士3D、N3D線
; 3D

* 慈雲山（中） ↔ 觀塘（裕民坊）
* 慈雲山（南） ↔ 觀塘（裕民坊）（特別班次）

; N3D

* 觀塘（裕民坊） ↔ 慈雲山（中）

### 九龍巴士16M線
* 觀塘（裕民坊） ↺ 藍田（康華苑）

### [[九龍巴士17線]]
* 觀塘（裕民坊） ↔ 愛民

### 九龍巴士28S線
* 觀塘（裕民坊） → 樂華

### 過海隧道巴士101、101R、101X線
; 101

* 堅尼地城 ↔ 觀塘（裕民坊）

; 101R

* 跑馬地馬場 → 觀塘（裕民坊）

; 101X

* 堅尼地城 ↔ 觀塘（裕民坊）

## 總站路線資料（專線小巴）
### 新界區專線小巴10M線
* 將軍澳（慧安園） ↔ 觀塘（裕民坊）

### 新界區專線小巴13線
* 

### [[九龍區專線小巴22M線]]
* 樂華 ↔ 觀塘（裕民坊）

### 九龍區專線小巴23線
* 觀塘（雲漢邨） ↔ 觀塘（裕民坊）

### 九龍區專線小巴23B線
* 觀塘（裕民坊） ↔ 茶果嶺

### 九龍區專線小巴23M線
* 觀塘（裕民坊） ↔ 滙景花園

### 九龍區專線小巴34M線
* 曉麗苑 ↔ 觀塘（裕民坊）

### 九龍區專線小巴34S線
* 秀茂坪南邨 ↔ 觀塘（裕民坊）

### 九龍區專線小巴36A線
* 康利苑 ↔ 觀塘（裕民坊）

### 九龍區專線小巴50線
* 基督教聯合醫院 ↔ 觀塘（裕民坊）

### 九龍區專線小巴63線
* 藍田（廣田邨） ↔ 觀塘（裕民坊）

## 途經路線資料（專線小巴）
### [[九龍區專線小巴22M線|九龍區專線小巴22A線]]
* 樂華 ↺ 觀塘碼頭

## 統計
交匯處同商場運作嘅頭4日，市建局初步統計已經有2,000班巴士同1.1萬班小巴運作，合共有超過90萬人次嘅乘客使用。而管理公司亦視乎人流趨勢而增派職員喺交匯處一帶視察人流同埋運作。

## 評價
有市民認為新交匯處唔使日灑雨淋，等車比較舒適。不過有未熟路嘅市民抱怨搵唔到要搭嘅路線，認為指示唔夠清晰，特別係小巴站範圍。而有長者指要行上一層等巴士比較麻煩。 

## 睇埋
* 裕民坊 (商場)
* 觀塘站巴士總站
* 觀塘市中心重建項目
* 觀塘 (翠屏道) 巴士總站
* 觀塘 (月華街) 巴士總站（拆咗）
* 觀塘仁愛圍公共運輸交匯處（拆咗）

## 參考
鍾詠淵

**鍾詠淵**（Catman Chung），係一個催眠師同香港親中派政治人。

## 經歷同爭議
佢喺2010年創立香港催眠治療中心，標榜只需要催眠治療就可以根治所有情緒問題，滿意率有85%以上，之後接受過唔少傳媒訪問，又創立咗自己介紹催眠嘅YouTube頻道，又喺唔同宗教嘅經文典籍抽取部分內容，自行創立「神能五步曲」。

不過，鍾詠淵曾經涉及唔少爭議，包括被指喺催眠服務上性騷擾病人同埋欺騙網友金錢。政治方面，有啲人會將鍾詠淵當作親中派人士。喺2011年參選區選嘅時候，佢喺一啲選舉論壇亦當時代表民主派嘅馮檢基作為主要批評對象，喺香港研究協會發布嘅2015區議員選舉票站調查入面，就提到2011年區選投俾佢嘅人，有一半嘅人去到2015年都會支持親中派工聯會嘅陳穎欣。而喺2021年，學術期刊Information Systems Frontiers就發表咗一篇討論假新聞同社會兩極化關係嘅文章，當中提到有親中派人士會以粗口侮辱，人身攻擊甚至封鎖政治意見不同者，就攞咗鍾詠淵做例子，當中就提及鍾詠淵分享咗屈穎妍發布嘅一啲假新聞同埋攻擊持唔同政見嘅網民。

因為佢嘅政治立場，所以佢開辦嘅香港催眠治療中心亦被一啲黃色經濟圈支持者視為藍店。

### 網上集資被指欺騙網友
2009年，鍾詠淵喺facebook發起Project-O計劃，號召網民集資做生意，一年之間喺35名網民身上集資43萬元開設樓上咖啡室，但咖啡室運作有分岐，喺兩年後結業。之後佢再以相同方式集資開設台式餐廳，但亦執笠收場，有網民質疑由始至終係騙局，不過佢否認指控。

### 香港區議會選舉涉嫌賄選
鍾詠淵曾經參與2011年香港區議會選舉，挑戰當時屬於民主派民協嘅馮檢基。佢喺選舉論壇期間不時以馮檢基作為批評對象，不過佢喺選舉工程期間，有意按得票向選舉助理派花紅，俾網民向廉署投訴，隨後鍾詠淵放棄呢個決定。佢最終以75票落選。

### 催眠服務涉嫌性騷擾等爭議
之後佢轉型做催眠師，聲稱能用催眠為人處理任何疑難，喺2012年佢但就被踢爆佢以性治療作招徠，甚至要求病患自摸同捉手指以達致性高潮，港大心理學家兼資深催眠師梁錦堂直斥佢咁做等同叫人自慰，平機會亦批評，佢嘅做法可構成性騷擾。另外，佢亦喺個人社交網站入面話自己係耶穌，又大講咸濕IQ題同侮辱一啲客人。鍾詠淵之後曾經上載短片，點名反駁負責採訪嘅片蘋果日報記者李凱琳同韓耀庭，話佢哋斷章取義，又攻擊有關女記者話佢性冷感。佢又開設咗Facebook Page，向外宣傳自己無辜。

然後，去到2013年，佢喺網上賣廣告聲稱可醫治愛滋病，四個月電療收費29萬元，更聲稱唔成功唔收費。有感染者上門了解嘅時候，佢建議感染者停止進行緊嘅雞尾酒療法。慈善組織關懷愛滋批評佢誤導同罔顧感染者生命。

## 外部連結

* 
* 香港催眠治療中心 Facebook Page

## 參考
Idriss Déby

**Idriss Déby**（）係乍得嘅政治人，喺1990年到2021年係乍得總統。

2021年4月20號，喺落實結果之後唔夠一日，軍方就宣佈佢喺軍隊前線衝突嘅時候畀人殺害，終年68歲。國會同政府亦都因為噉需要解散。

## 參考資料

## 出面網頁
臺灣智能電話大戰

係臺灣中華電信公司推銷旗下業務嘅一種方式，即係話同佢簽埋兩年半合約之後就開始每個月交租（新臺幣499元）畀電訊公司，辦理時間為期七日（2018年5月9號到5月15號），由於早前遠傳電信同台灣大哥大喺四月份出咗個著數方案（主要針對軍人、公務員同教師）引致中華電信客戶流失，跟住幾間電訊公司展開咗一連串嘅惡性競爭。台灣大哥大同遠傳電信響中華電信全面開放之後，都決定跟風。因此又稱作**499之亂**、**母親節之亂**。

## 參考

## 睇埋
*SIM卡
*太空卡
*智能電話
奧莉花威廉士

**奧莉花威廉士**（，）係一個英國女演員，原名**Olivia Haigh Williams**。

## 出面網頁
*
爸爸可否不要老

《**爸爸可否不要老**》（）係一部2020年上畫嘅一部劇情片（由2012年同名舞台劇改編），套片由安東尼鶴健士、奧莉花高雯、馬克加蒂斯、伊莫珍蓋伊波茨、魯夫斯施維同奧莉花威廉士聯合主演，導演。

### 獲獎記錄

## 參考

## 出面網頁
* 
* Script
紐結不變量

喺結理論入面，**紐結不變量**（）即係分配咗比啲結嘅一啲數值或者數學結構，而且「等價」嘅結有同樣嘅紐結不變量。
我在北京等你 (原聲帶)

《**我在北京等你**》係電視劇《我在北京等你》嘅原聲帶。

## 簡介
呢張唱碟收錄咗6隻歌。

## 曲目
#蜂鳥（吳青峰）
#誤解（戴佩妮）
#找到你 You're All I Need（Victor Ma、Emma Dumont）
#自然而然（廖俊濤）
#那點情話（Mr. Miss）
#You Were Meant For Me（Mr. Miss）

## 參考
馬來西亞封銜

馬來社會對社會賢達同埋王親貴族嘅稱號比較複雜，影響地區唔單只馬來西亞，亦包括汶萊、菲律賓南部嘅棉蘭老島同埋印尼幾個省份。封號唔分男女，男性若果受冊封，佢老婆都會有相應封銜；但係若果女性受冊封，佢老公就無相應嘅封銜。

馬來西亞封銜分咗以下幾級：

## 聯邦授勳
### 敦
	
敦（Tun）係馬來西亞最高榮譽，全國共有85人獲頒呢個名銜，最近喺2017年受封為敦嘅有三人，其中包括國大黨前主席三美威魯。

敦頭銜喺古代用嚟稱呼王族，由男性世襲，現代就由馬來西亞最高元首頒畀對國家建設有卓越貢獻者，如馬來西亞第四同第七任首相敦馬哈迪、馬華公會第六任總會長敦林良實。凡係獲頒護國瑪哈拉惹勳章或者效忠瑪哈拉惹勳章嘅都可以用敦嘅頭銜。男性敦妻子叫做「杜潘」（如林良實夫人杜潘王維娜）。

上述兩種勳章喺聯邦授勳同嘉獎制度入面屬於第一級別（即係聯邦皇家冊封同王族勳章，只限最高元首同各州屬最高統治者）。馬來西亞擁有敦頭銜者，地位最為尊貴。

### 丹斯里
丹斯里（Tan Sri）係繼敦之後第二高封銜，同拿督斯里榮譽級別相等，截至2015年12月1號，全國有1,020人擁有呢一個名銜，加上2016年52名、2017年51名受封嘅丹斯里，初步估計有1,123人曾經獲頒呢個銜。

若持有丹斯里封銜係男性，佢嘅太太就叫做潘斯里（Puan Sri）；若果持有封銜嘅係女性，佢嘅丈夫並無特殊名銜。

「丹斯里」嘅頭銜分兩種，P.M.N 同P.S.M.：

P.M.N.在世受封者上限50人，每年只有一兩名或者甚至無，政府首席秘書、總檢察長同總警長等級嘅高官先有機會攞到呢個頭銜；

P.S.M.在世受封者上限為325名，主要以部門秘書長、法官、社團領袖、退任部長同商人為主，如果名額滿咗，就要等到受封者中有人離世後，先可以再次冊封其他人填補。

## 州封銜
由各州蘇丹（最高統治者）或者州元首（只限馬六甲、檳城、沙巴同沙撈越）頒授。

### 拿督斯里
拿督斯里（Dato' Sri / Dato' Seri）係馬來西亞州封銜中最高封銜，呢一個封銜比拿督高級，同聯邦封銜中嘅丹斯里榮譽級別相等。喺馬來西亞擁有拿督斯裏頭銜者，地位崇高、尊貴。例如第四任馬來西亞首相馬哈迪封號都係拿督斯里，2003年10月31號離任後先畀王室封銜敦。若果擁有Dato' Sri（拿督斯里）頭銜者係男士，佢嘅配偶頭銜係Datin Sri（拿汀斯里）；相反，擁有頭銜者係女士嘅話，佢嘅配偶唔會有任何頭銜。

### 拿督

拿督係馬來西亞一種封銜，比太平局紳頭銜高級。冊封嘅標準係對國家有傑出貢獻，受封儀式都係喺王宮進行。通常喺馬來西亞有拿督榮銜人士都會受到尊敬。拿督封銜有三等級別，Peringkat Pertama (First-Class)為高級拿督、Peringkat Kedua (Second-Class)為二級拿督。

由蘇丹封賜嘅拿督係「Dato'」；由州元首封賜嘅拿督係「Datuk」。若果擁有Dato'頭銜者係男士嘅話，佢嘅配偶頭銜為Datin（拿汀）；相反，擁有頭銜者係女士嘅話，佢嘅配偶唔會有任何頭銜。

例如出名華人國際巨星拿督楊紫瓊（霹靂州二級拿督封銜），羽毛球世界排名第一男單球員拿督李宗偉（檳城州二級拿督封銜）。國際巨星拿督成龍配合2015年2月1號聯邦直轄區日喺馬來西亞國家皇宮受國家元首端姑阿都哈林陛下冊封（聯邦直轄區二級拿督封銜）。

## 爭議
受封「拿督」有一個唔成文嘅年齡條件，一般係30歲以上嘅人先有機會攞到呢一個頭銜。

## 參考

## 出面網頁
*首相署禮儀及國際會議事務組 - 受封者名單
馬來西亞國家石油

**馬來西亞國家石油公司**（）簡稱**馬石油**或者**國油**（），喺1974年8月17號成立，係馬來西亞一間國有石油同天然氣公司。作為政府嘅全資控股公司，國油公司掌握咗全國所有石油同天然氣資源，負責開發同使用呢啲資源增值嘅責任。

## 企業 logo


File:Petronas Logo.svg|Petronas Logo 1990–2013


## 參考
神鵰俠侶電視主題曲原聲大戲

《**神鵰俠侶電視主題曲原聲大戲**》係2006年電視劇《神鵰俠侶》出嘅原聲帶。喺2006年5月13號由滾石唱片發行。

## 曲目

### 台灣[[中視無線台|中視]]版本

## 參考

## 連出去
*
小河淌水

《**小河淌水**》係一隻雲南民歌，由尹宜公喺1947年填詞同作曲。隻歌係講緊男女對愛情嘅追求。呢隻歌又被譽為「東方小夜曲」。

## 簡介
呢隻歌喺雲南大理彌渡去寫，最初係由黃虹去演藝。尹宜公喺寫嗰陣係叫《月亮出來亮汪汪》而唔係依家個名。2011年，呢隻歌被收錄入國家級非物質文化遺產名錄。

## 改編
呢隻歌喺2015年開始改編做歌劇，將呢隻歌融合埋作家白樺嘅文學腳本，再加埋雲南嘅多民族音樂元素去製作長大概兩個半鐘嘅歌劇；喺2020年9月11號由《小河淌水》改編出嚟嘅歌劇喺雲南大劇院首演。喺2019年下半年，呢隻歌亦都開始被改編做電影作品。

## 翻唱
*龔琳娜，喺湖南衛視《歌手2019》終極排位賽演唱，並攞到嗰集觀眾票選第一名；喺江蘇衛視《全能星戰》演唱
*譚晶，喺CCTV演唱
*蕭敬騰，喺浙江衛視《夢想的聲音1》第四期演唱
*宋祖英，喺2006年美國演唱會；喺鳥巢演唱會
*2016年10月6號喺莫斯科搞嘅「詩意中國——合唱藝術之夜」演唱會

## 參考

## 連出去
*《小河淌水》原唱版本
她 (王思遠嘅歌)

《**她**》係由中國歌手王思遠填詞，作曲同演唱嘅一隻歌。呢隻歌亦都係電視劇《人間至味是清歡》嘅片尾曲。

## 簡介

## 翻唱
*蘇詩丁，喺湖南衛視《歌手2018》第四期演唱，並攞到嗰集觀眾票選第六名
*聲入人心男團，喺湖南衛視《歌手2019》第十期演唱，並攞到嗰集觀眾票選第五名

## 參考

## 連出去
*王思遠《她》原版
Love of My Life

**Love of My Life**可以係：

## 電影
* Love of My Life (2013年電影)
* Love of My Life (2017年電影)

## 音樂
### 唱碟
* Love of My Life (唱碟)

### 歌
* Love of My Life (Brian McKnight嘅歌)，2001
* Love of My Life (Carly Simon嘅歌)，1992
* Love of My Life (皇后樂隊嘅歌)，1975
* Love of My Life (Sammy Kershaw嘅歌)，1997
蜂鳥 (吳青峰單曲)

《**蜂鳥**》係吳青峰為李易峰、江疏影主演嘅青春勵志劇《我在北京等你》嘅片頭曲。由吳青峰填詞、作曲、編曲同演唱。喺2019年2月27號以數碼形式單曲發行並收錄喺《我在北京等你》原聲帶。呢隻歌係講緊為夢想奮鬥嘅心聲，吳青峰起呢個歌名嗰陣係用咗西方嘅典故同埋神話。

## 背景同簡介
吳青峰喺收到劇組嘅邀請後，就開始寫呢隻歌，佢為咗避免咁直接去表達，所以揀咗嬌小嘅「蜂鳥」角度入手去寫呢隻歌。佢話呢隻歌係佢自己寫，用「蜂鳥」去鼓勵依家追緊夢嘅人要努力，希望鼓勵到大家再艱難都要堅持行落去。而佢揀「蜂鳥」呢個名係因為「吳青峰」個名入面個「峰」字同「蜂」字同音，同埋佢揾過資料後發現蜂鳥係光明使者、象徵住幸運，所以揀咗呢個名做歌名。

## MV作品
呢隻MV係用咗唔怕自身渺小、堅持追尋光同希望嘅概念去拍。而吳青峰早年喺塗鴉簿隨手咁畫咗一隻蜂鳥，依家嗰隻雀仔就變咗佢自己喺MV入面嘅牆壁度塗鴉一隻蜂鳥畫作。

## 創作一覽
以下資料嚟自：

*演唱：吳青峰
*填詞：吳青峰
*作曲：吳青峰
*編曲：吳青峰
*監製：吳青峰、黃少雍
*配唱：吳青峰
*低音電結他：黃少雍
*合成器：黃少雍
*混音／後製：黃少雍
*混音錄音室：鼠患Studio
*主唱：吳青峰
*合聲：吳青峰
*合聲編寫：吳青峰
*製作協力：張育維
*製作助理：林志龍
*封面設計：陳柏軒
*封面畫圖：吳青峰
*音樂製作發行：北京智慧大狗文化傳媒有限公司、天才聯盟
*出品人：張葛

## 參考

## 連出去
*吳青峰《蜂鳥》官方MV
彎彎的月亮

《**彎彎的月亮**》係由李海鷹填詞同作曲，陳汝佳演唱。

## 簡介
李海鷹用咗30分鐘就寫嗮呢隻歌嘅詞同曲。李海鷹寫呢隻歌係因為佢祖籍係中山人，而嗰陣電視音樂藝術片《大地情語》製片組請佢寫插曲，片入面嘅阿嬌同船嘅形象係蜑家人嘅形象，所以佢寫咗呢隻歌嚟描寫珠江三角洲有幾咁靚。

## 翻唱
*劉歡，喺湖南衛視《歌手2019》終極排位賽演唱，並攞到嗰集觀眾票選第二名

## 參考
Love of My Life (皇后樂隊嘅歌)

《**Love of My Life**》係英國皇后樂隊喺1975年唱碟《A Night at the Opera》入面嘅歌。隻歌係主唱費迪墨格利為Mary Austin而寫，後者係佢喺1970年代早期嘅女朋友，佢同女朋友維持過一段長期穩定嘅戀愛關係。1981年樂隊喺南美唱完後，隻歌喺現場專輯《Live Killers》入面嘅版本喺阿根廷同巴西嘅單曲排行榜度上咗第一，並喺阿根廷嘅榜單入面停留咗成一年。

## 1997年單曲發行

### 榜單

#### 年榜

### 認證

## 參考

## 連出去
*官方YouTube影片：original music video, Live at The Bowl, Queen + Paul Rodgers (Live)
* 喺Queen官網嘅歌詞
波希米亞狂想曲

《**波希米亞狂想曲**》（）係皇后樂隊嘅歌，由費迪墨格利創作，最初版本收錄喺1975年《A Night at the Opera》唱碟入面。呢隻歌喺曲方面結構好特別，冇重複嘅副歌，而係由幾個風格差異幾大嘅部分構成，包括謠曲、、歌劇、硬搖滾等，並且充滿住猛烈嘅意識流同噩夢色彩。呢隻狂想曲喺西方社會啲人都好熟，成日被縮寫做「Bo Rhap」或「Bo Rap」。隻歌喺當時係有史以嚟製作費最高嘅單曲，依家仲係流行音樂史上其中一個最精心設計嘅複雜作品。

## 榜單

### 週榜

### 年榜

### 十年榜

### 全時段榜

## 參考

## 文獻

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## 連出去
*
*
Dream (搞清楚)

**Dream**除咗喺英文度解夢之外，仲可以係：

## 音樂
### 組合
* Dream (美國組合)
* Dream (日本組合)

### 唱碟
* Dreams (Philip Bailey唱碟)，1999
* Dream (Roland Hanna唱碟)，2002

### 歌
* Dreams (The Cranberries嘅歌)，1992
* Dreams (Diana DeGarmo嘅歌)，2004
* Dream (Dizzee Rascal嘅歌)，2004

## 人物
* Dream，美國嘅YouTuber
Dreams (The Cranberries嘅歌)

《**Dreams**》係愛爾蘭搖滾樂隊The Cranberries嘅第一隻單曲。呢隻單曲喺1992年發行，之後收錄喺佢哋第一張唱碟《Everybody Else Is Doing It, So Why Can't We?》度。

## 曲目
**UK and European 12" 單曲/CD 單曲 (1992)**
# "Dreams" (radio edit) – 4:15
# "What You Were" (以前未出過) – 3:41
# "Liar" (以前未出過) – 2:22
:"What You Were"由Dolores O'Riordan去寫。"Liar"由Dolores O'Riordan同Noel Hogan去寫。 "Liar"之後喺1995年電影*[[搖滾帝國]]*（Empire Records）度出現過。

**UK and European 7" 單曲**
# "Dreams" (唱碟版本) – 4:32
# "What You Were" (以前未出過) – 3:41

**UK and European special edition 2-disc CD single (1994)**
:**CD 1**
# "Dreams" (radio edit) – 4:15
# "What You Were" (以前未出過) – 3:41
# "Liar" (以前未出過) – 2:22
:**CD 2**
# "Not Sorry" (Live at The Record Plant, Hollywood) – 4:37
# "Wanted" (Live at The Record Plant, Hollywood) – 2:00
# "Dreams" (Live at The Record Plant, Hollywood) – 4:10
# "Liar" (Live at The Record Plant, Hollywood) – 3:17

**US CD單曲**
# "Dreams" (唱碟版本) – 4:32
# "What You Were" (以前未出過) – 3:41
# "Waltzing Back" (Live at The Record Plant, Hollywood) – 4:02
# "Pretty" (Live at The Record Plant, Hollywood) – 2:09

**2-track CD單曲**
# "Dreams" (唱碟版本) – 4:32
# "Linger" (唱碟版本) – 4:34

## 榜單

## 認證

## 參考

## 連出去
* .
樣本平均值同協方差

**樣本平均值**同**樣本協方差**係指由樣本嗰度計到嘅平均值同協方差。平均值反映緊個樣本中心喺邊，而協方差就反映緊個樣本嘅離散程度有幾高，簡單講即係啲數據「分得有幾散」。

## 符號

相關概念用開嘅數學符號：
*樣本大細：n
*單一變量嘅樣本：x_1,\dots,x_n
*兩個變量嘅樣本：(x_i,y_i),,i=1,\dots,n

## 平均值

對單一變量，樣本平均值（\bar{x}）條式係：
:\bar{x} = \frac{1}{n}\sum_{i=1}^{n} x_i,
上述條式講嘅係加總，意即 \bar{x} 等於將樣本啲數值冚唪唥加埋一齊，再將個和除以樣本大細。 

對於獨立同分佈嘅樣本：
:\mathbb{E}[\bar{X}]=\mu，而
:\mathrm{Var}(\bar{X})=\sigma^2/n。
上便呢幾條式，用咗期望值、方差同埋標準差等嘅數學符號。

## 協方差

攞住兩個變量 X,Y，佢哋之間嘅樣本協方差係由樣本計到、兩個變數之間嘅協方差，而協方差（S_{XY}）定義為：
:S_{XY} = \frac{1}{n-1}\sum_{i=1}^{n}\bigl(x_i-\bar{x}\bigr)\bigl(y_i-\bar{y}\bigr)

## 睇吓
*平均值
*變異數

## 引述
古典概率定義

**古典概率定義**（**classical definition of probability**）係對概率嘅一個詮釋。古典概率定義係指 18 世紀法國數學家拉普拉斯（Pierre-Simon Laplace）嘅諗法。拉普拉斯佢係噉樣定義「概率」嘅：如果
*一場隨機實驗可以引致 N 個互斥同一樣咁有可能嘅結果，而且
*呢 N 個結果當中有 N_A 咁多個會涉及事件 A 發生；
噉 A 嘅概率（P(A)）就可以定義做
:P(A) = {N_A \over N}
## 攷
甘馬挽縣

**甘馬挽縣**（），係馬來西亞登嘉樓州一個縣，面積有2,535.60平方公里，2010年人口有166,434，縣府喺朱蓋。

## 政區

## 人口
甘馬挽縣2010年總人口有171,383人，佔咗成個登嘉樓州總人口（1,035,977）約16.54%。

## 參考

## 出面網頁
*甘馬挽市議會官方網站
德米特里·蕭斯達高維契

**德米特里·德米特里耶維契·蕭斯達高維契**（，。）係蘇聯時期俄國嘅作曲家同鋼琴家。佢成世大部份時間都住喺蘇聯，係當時出名到可以傳到西方世界嘅少數作曲家之一，被譽為係二十世紀其中一位最重要嘅作曲家。蕭斯達高維契嘅作品亦都有歷史價值，尤其喺史太林執政時期嘅作品。

蕭斯達高維契當初喺當時蘇聯紅軍總參謀長、蘇聯元帥米哈伊爾·尼古拉耶維奇·圖哈切夫斯基嘅資助下喺蘇聯變得出名，但後來因為佢同史太林主義同官僚作風有衝突，同政權嘅關係惡化，兩度俾蘇聯共產黨譴責，佢嘅作品亦都一度被禁止演出。史太林死後，蕭斯達高維契多次獲頒發多項國家嘅獎項同榮譽，例如社會主義勞動英雄、列寧勳章、史太林獎等，亦都曾經做過最高蘇維埃嘅代表。

蕭斯達高維契嘅音樂既融合咗馬勒嘅後浪漫主義同新古典主義風格（例如浦羅哥菲夫同史特拉汶斯基），亦有唔少二十世紀嘅不協調音調同創作手法，融入咗西洋穴怪嘅元素。

蕭斯達高維契嘅管弦樂作品有15首交響樂同6首協奏曲，室樂作品有15首弦樂四重奏，2首鋼琴三重奏，1首鋼琴五重奏，同1首弦樂八重奏。佢嘅鋼琴獨奏作品包括2首奏鳴曲，早期嘅1套前奏曲，同後期嘅1套24首前奏曲同賦格曲。佢其他作品包括3套歌劇，幾首音樂套曲同芭蕾舞，同埋幾部電影嘅音樂，例如1955年蘇聯電影《牛虻》嘅電影配樂。

## 作品
*《第一號爵士樂團組曲》（Suite for Jazz Orchestra No. 1）－由蕭斯達高維契喺 1934 年作，當中有一部份係 G 小調華爾茲樂曲；
*《第二號爵士樂團組曲》（Suite for Jazz Orchestra No. 2）－由蕭斯達高維契喺 1938 年作。

## 攷

## 出面網頁
高手 馬條1999年的聲音

《**高手 馬條1999年的聲音**》係中國歌手馬條出嘅第三張錄音室唱碟。喺2012年1月13號由太合麥田發行。

## 簡介
呢張唱碟收錄咗11隻歌。呢張唱碟馬條喺1999年嗰陣就做好咗，佢嗰陣同唱片公司因為某啲原因而擱置發行。而唱碟名原本係叫《傻女孩》，喺2012年發行嗰陣就改叫《高手 馬條1999年的聲音》，「馬條1999年的聲音」就呼應返佢呢張唱碟喺1999年做完就未出嘅情況。

## 曲目

## 參考

## 連出去
*
篝火

**篝火**（）泛指一般喺郊外地方，透過纍積木材或樹枝搭好嘅木堆或高台，喺活動入面燃點嘅火堆。

## 篝火同營火嘅差別
篝火係架起或罩著嘅火，可以用三角竹架搭，因有隔火材質可以燒好耐；營火係喺營地等空曠地方去起嘅火堆。

## 參考

## 出面網頁

*Dancing May Day Through History
貝葉斯概率

**貝葉斯概率**（參見，嚟自英倫數學家湯瑪斯·貝斯個名）係對概率（又叫機會率）嘅其中一個詮釋。簡單講，呢個學派認為一件事件嘅概率係反映緊呢樣嘢：個觀察者根據過往經驗，覺得有幾「預期」件事件會發生，反映觀察者嘅知識以及信念。

## 基本概念

## 睇埋
*貝葉斯統計學

## 文獻

* Downey, A. (2021). Think Bayes (PDF). " O'Reilly Media, Inc."，網上嘅開源教科書講貝葉斯概率。
* Fornacon-Wood, I., Mistry, H., Johnson-Hart, C., Faivre-Finn, C., O'Connor, J. P., & Price, G. J. (2022). Understanding the differences between Bayesian and frequentist statistics. *International journal of radiation oncology, biology, physics*, 112(5), 1076-1082.

## 引述
頻率學派概率

**頻率學派概率**（**frequentist probability**）係對概率嘅其中一個詮釋。簡單講，呢個學派認為一件事件嘅概率係「件事件經過多次實驗之後嘅相對頻率嘅極限」。
陳振東

**陳振東**博士（，）係香港企業家同政治人物，渝振控股集團主席。

## 簡歷
陳振東出身木屋區。因爲家境困難，中學畢業之後就將繼續讀書嘅機會讓畀細佬妹，自己就一邊做嘢一邊進修會計。1986年，佢抵押咗自己間屋，用得返來嘅卅萬緡創立「香港預發投資有限公司」。後來爲咗攞到美國品牌Playboy嘅中國區總代理權，寄咗廿幾次信去Playboy總部，終於取代日本人嘅總代理身份。

陳振東多年來擔任嘅公職不計其數，包括香港工業總會理事會理事、全國政協委員、香港特區政府中央政策組轄下泛珠三角小組成員等等。學歷方面，陳振東先後攞到城大行政人員工商管理碩士同工商管理學博士學位。陳振東不遺餘力推動城大發展，成爲2009年兩位首屆城大傑出校友中嘅一位，後來得到該大學邀請佢做商學院特約教授，又將校內一個演講廳命名爲「陳振東演講廳」。陳振東自2006年起亦擔任香港公開大學李嘉誠專業進修學院榮譽顧問。

## 個人榮譽
* （1996年）
* 中國十大創業英才（2006年）
* 湖南省十大人物
* 城大傑出校友（2009年，首屆）
* 香港公開大學榮譽大學院士（2009年）
* 香港城市大學榮譽院士（2011年）

## 攷

## 出面網頁
* 
* 

類:全國政協香港委員

類:香港城市大學榮譽院士

振東
大華街道

**大華街道**係廣東汕頭金平區轄下街道。

大華街道下轄福長社區、競長社區、迎春社區、熾昌社區、華塢社區、華新社區、集成社區、康樂社區、愛華社區、聯興社區、喬林社區同蔥隴社區。

2022年，大華街道辦事處部門預算係2813.54萬人民幣。

## 參考
突變 (結理論)

喺結理論裡面，一個結嘅**突變**（）係一種可以用嚟整新結出嚟嘅操作。假設*K*係一個結，而且用結圖畫咗出黎，考慮投影平面上面嘅一個圓盤*D*，而佢嘅邊界圓同*K*啱啱好相交4次。透過平面同痕，可以假設個圓盤係真係（幾何上）圓形嘅，同埋嗰4個交點喺個圓上面係等距分佈。圓入面結嘅部份係一個纏繞，有2個反轉圓嘅方法可以交換個纏繞嘅兩對終點（endpoint），另外呢兩個反轉嘅複合係1個旋轉，亦都可以交換啲終點。一個突變就係呢個纏繞換成以上講嘅3種變換方式其中一個所形成嘅新結，出嚟嘅結叫做K嘅**突變體**（mutant）。

突變體之間會比較難區分，因為佢地有好多嘅紐結不變量係一樣嘅，例如佢地嘅雙曲體積係一樣嘅（由Ruberman證明），HOMFLY多項式都一樣。

## 例子

* Conway和Kinoshita-Terasaka突變對，佢哋嘅結虧格分別係3同2，可以區分到

## 參考

## 書

* Colin Adams， *The Knot Book* ，美國數學學會，

## 拎

* A list of pairs of mutant nodes
橄欖樹 (專輯)

《**橄欖樹**》係台灣歌手齊豫出嘅第一張唱碟，喺1979年2月由新格唱片發行。

## 簡介
呢隻碟係齊豫嘅成名作，該專輯入面嘅歌「橄欖樹」由作家三毛作詞，原名《小毛驢》，因為三毛喺西班牙睇到有好多小毛驢喺原野度跑，似童話一樣咁有詩意。因歌詞「……不要問我從哪裏來，我的故鄉在遠方……」入面嘅「遠方」，被中華民國政府認為係代表中國大陸，所以呢隻歌一度被臺灣審查當局禁止，但喺臺灣仲係好紅。

## 曲目

## 參考
大華

**大華**可以係： 

* 大華銀行，星加坡銀行。 
* 大華超級市場，美國超市。 
* 大華街道，屬於廣東汕頭金平區。
母親的草原

《**母親的草原**》係中國蒙古族音樂人侯強出嘅第一張唱碟。

## 簡介
呢張唱碟嘅初版喺2004年3月28號由飛樂唱片出，第二版喺2012年3月26號由北京圖雅文化傳媒出。

## 曲目
### 初版曲目
#母親的草原
#愛過怎麼捨得
#成吉思汗
#坦白
#怨情
#拯救我的世界
#我還愛著你
#獻出真愛
#歡迎全世界的朋友

## 參考
生無所求

《**生無所求**》係中國歌手汪峰出嘅第七張錄音室唱碟。喺2011年11月16號由豐華秋實發行。

## 簡介
呢隻碟有2隻CD。唱碟嘅內容風格有民謠、搖滾、怨曲等風格。呢張唱碟仍然係汪峰一路做緊嘅探討人生同世界嘅人文精神。唱碟入面嘅第26隻歌《雨天的回憶》依家被中國大陸封禁，主流音樂平台都搵唔到呢隻歌，因為隻歌係講緊六四主題。

## 曲目

## 獎
*第十二屆華語音樂傳媒大獎頒獎典禮：最佳國語男歌手獎、年度國語專輯獎

## 參考

## 連出去
*
我感覺不到你

《**我感覺不到你**》係馬來西亞歌手巫啟賢出嘅唱碟。喺1996年7月由科藝百代唱片公司發行。

## 簡介
呢張唱碟收錄咗11隻歌。

## 曲目

## 參考
真的很在乎

《**真的很在乎**》係中國歌手楊坤出嘅第七張錄音室大碟。喺2012年2月13號由竹書娛樂發行。

## 簡介
呢張唱碟收錄咗11隻歌。

## 曲目

## 參考

## 連出去
*
2008 (專輯)

《**2008**》係中國歌手楊坤出嘅第三張錄音室大碟。喺2005年2月13號由北京竹書房文化傳播有限公司發行。

## 簡介
呢張唱碟收錄咗10隻歌。

## 曲目

## 獎或提名
*提名：第六屆音樂風雲榜內地最佳男歌手獎

## 參考
畫皮電影原聲帶

《**畫皮電影原聲帶**》係電影《畫皮》嘅原聲音樂唱碟。喺2008年10月由華誼兄弟發行。

## 簡介
呢張唱碟收錄咗10隻歌。

## 曲目

## 參考
澎湖神壇腐屍案

**澎湖神壇腐屍案**，係指一宗發生喺1990年代初，一宗位於澎湖，以宗教為名嘅騙財殺人案。

## 事件經過
當時案件主犯女主持蘇春柑喺當地開設神壇，又透過佢嘅信徒不停响附近向居民作見證，話拜蘇春柑就可以趨吉避凶，慢慢蘇春柑就喺澎湖有啲名氣。

蘇春柑嘅特色，係會鞭打上門嘅民眾，宣稱可以驅魔治病。要搵蘇春柑睇病問症，首先要喺門口不停自打嘴巴，一直到蘇春柑話可以，而且每次收費至少4千台幣，超過1萬亦係常見，對於當時澎湖嘅居民費用好貴但好多人都唔吝嗇，一個月嘅香油錢就已經超過20萬。

### 事件被揭發
由於名氣日漸增加，當時做檢察官嘅管高岳亦聽聞，於是就去拜會，但就引起咗佢嘅懷疑。只不過，佢揾唔到證據。

去到1993年2月，蘇春柑聲稱要閉關修煉，只有弟子先可以進入神壇。但兩個月後，神壇傳出惡臭，鄰居報警，神壇拒絕開門。而案件又咁啱落喺管高岳手上，之後警察破門而入。

當時澎湖嘅里長高健雄，去到2013年接受訪問嘅時候就話以為係死貓死狗，但之後見到警察嘅鐵青面色就知道唔對路。原來，警察喺神壇旁邊一間房仔，發現蘇春柑嘅老竇，陳屍屋內兩個幾月變成腐屍，而屍體上亦有不明傷痕。蘇春柑就聲稱，係佢老竇之前因病離世，但好快會佛祖轉世，起死回生，所以唔能夠埋葬。

管高岳去到2013年接受訪問嘅時候就形容，入到去見到貼滿晒符，話其實蘇春柑係驚，所以就話自己靈修，甚至同信徒講佢老竇無死。佢後來再調查，發現蘇春柑嘅老竇其實係畀佢同信徒監生用棍或者塑膠水管鞭打到昏迷後，又被強灌符水同埋不明藥物。當場死亡時，蘇春柑個女除晒佢全身衣物，話佛祖會令佢復活。蘇春柑嘅妹妹作供嘅時候亦話，佢親眼目睹，老竇被蘇春柑同啲信徒捉走，一直打到死為止，之後屍體就一放兩個月。屍臭味越來越犀利，屍體貼滿符咒仲有好多蛆蟲喺上面爬，蘇春柑用符水同電風扇一直吹，想除咗惡臭味，但反而驚動咗警察。

正當以為可以當做蘇春柑走火入魔打死老竇嚟結案，警察搜到一封由一個姓吳男子寫畀蘇春柑嘅情書，引起咗檢察官注意。警察聯絡到呢個姓吳男子嘅家屬，但就發現呢個男子原來已經失蹤近一年。後來再查落去，發現神壇仲有一個密室，入面就藏著呢個男子嘅骸骨，而且排得好好，又放咗好多符同紅布。原來，早喺1992年5月，蘇春柑就已經用棍打男友，話幫佢醫病但就失手將佢打死，之後密室藏屍一年。

之後，警察仲接到民眾報案，話有一個姓胡男子去神壇醫病，一樣被打到休克，送入醫院，急救無效死亡。家屬最初本來諗住報警，但因為蘇春柑揚言咁做會招來陰魂報復，因此家屬最初唔敢報案。

雖然打死咗三個人，但蘇春柑去到法庭上面仍然唔肯老實悔改，反而喺庭上面扮請神附身。蘇春柑同佢嘅信徒最後被判死刑。

## 影響
由於案件轟動一時，所以後嚟被改編為台灣類戲劇（《玫瑰瞳鈴眼》第51集《鞭屍女活佛》）。

## 睇埋

* 台灣宗教詐欺爭議

## 參考
畫心

《**畫心**》係電影《畫皮》嘅主題曲。由陳少琪填詞，藤原育郎作曲，張靚穎演唱。呢隻歌同時亦收錄喺《畫皮電影原聲帶》入面。

## 簡介

## 獎
*第28屆香港電影金像獎：最佳原創電影歌曲

## 參考

## 連出去
*張靚穎《畫心》官方MV
玩 (陳粒專輯)

《**玩**》係中國歌手陳粒出嘅第四張錄音室大碟。喺2018年7月26號由好有感覺音樂發行。

## 簡介
呢張唱碟收錄咗10隻歌。

## 曲目

## 參考

## 連出去
*